open-index/open-wikipedia-markdown huggingface dataset:
പാറത്തോട് ഗ്രാമം

കോട്ടയം ജില്ലയിൽ കാഞ്ഞിരപ്പള്ളി താലൂക്കിന് കീഴിൽ കാഞ്ഞിരപ്പള്ളി ബ്ലോക്ക് പഞ്ചായത്തിലിലുൾപ്പെട്ട ഒരു ചെറിയ ഒരു ഗ്രാമമാണ് **പാറത്തോട്**. കെ.കെ. റോഡിൽ (കോട്ടയം-കുമളി) കാഞ്ഞിരപ്പള്ളിക്കും മുണ്ടക്കയത്തിനും ഇടയിലാണ് പാറത്തോട് ഗ്രാമം സ്ഥിതിചെയ്യുന്നത്. ജില്ലാ ആസ്ഥാനമായ കോട്ടയത്തിന് 39 കിലോമീറ്റർ കിഴക്കായി സ്ഥിതി ചെയ്യുന്ന ഇവിടേയ്ക്ക് കാഞ്ഞിരപ്പള്ളിയിൽ നിന്നുള്ള ദൂരം 6 കിലോമീറ്റർ ആണ്.

ചിറക്കടവ് (7 കി.മീ), കൂട്ടിക്കൽ (7 കി.മീ.) മുണ്ടക്കയം (9 കി.മീ.), പൂഞ്ഞാർ തെക്കേക്കര (9 കി.മീ), തിടനാട് (11 കി.മീ. എന്നിവയാണ് പാറത്തോട് ഗ്രാമത്തിന് സമീപത്തുള്ള മറ്റ് ഗ്രാമങ്ങൾ. പടിഞ്ഞാറ് വാഴൂർ ബ്ലോക്ക് പഞ്ചായത്ത്, വടക്ക് ഈരാറ്റുപേട്ട ബ്ലോക്ക് പഞ്ചായത്ത്, പടിഞ്ഞാറ് പാമ്പാടി ബ്ലോക്ക് പഞ്ചായത്ത്, കിഴക്ക് അഴുത ബ്ലോക്ക് പഞ്ചായത്ത് എന്നിവയാൽ ഈ ഗ്രാമം വലയം ചെയ്യപ്പെട്ടിരിക്കുന്നു.

### വിദ്യാലയങ്ങൾ:

* സെൻ്റ് ഡൊമിനിക്‌സ് കോളേജ്
* ജി.എച്ച്.എസ്.എസ്., ഇടക്കുന്നം
* സെൻ്റ് ജോസഫ്സ് എച്ച്.എസ്. കൂവപ്പള്ളി
* അസംപ്ഷൻ എച്ച്.എസ്., പാലമ്പ്ര
* ജി.എം.എച്ച്.എസ്., പാറത്തോട്
* സെൻ്റ് ജോസഫ്സ് യു.പി.എസ്, കൂവപ്പള്ളി

## അവലംബം
പനയ്ക്കപ്പാലം

കോട്ടയം ജില്ലയിൽ മീനച്ചിൽ താലൂക്കിലെ ഈരാറ്റുപേട്ട ബ്ലോക്ക് പഞ്ചായത്തിലെ ഒരു ചെറിയ  ഒരു ചെറിയ ഗ്രാമമാണ് **പനക്കപ്പാലം**. തലപ്പലം ഗ്രാമപഞ്ചായത്തിൻ്റെ കീഴിലുള്ള ഈ ഗ്രാമം ജില്ലാ ആസ്ഥാനമായി കോട്ടയത്തുനിന്ന് 35 കിലോമീറ്റർ കിഴക്കായി സ്ഥിതി ചെയ്യുന്നു. കോട്ടയം ജില്ലയുടെയും ഇടുക്കി ജില്ലയുടെയും അതിർത്തിയിൽ സ്ഥിതിചെയ്യുന്ന ഈ ഗ്രാമത്തിലേയ്ക്ക് ഈരാറ്റുപേട്ടയിൽ നിന്നുള്ള ദൂരം 2 കിലോമീറ്റർ ആണ്.

പനക്കപ്പാലം ഗ്രാമം പടിഞ്ഞാറ് വശത്ത് ളാലം ബ്ലോക്ക് പഞ്ചായത്ത്, വടക്ക് ഇളംദേശം ബ്ലോക്ക് പഞ്ചായത്ത്, പടിഞ്ഞാറ് പാമ്പാടി ബ്ലോക്ക് പഞ്ചായത്ത്, തെക്ക് വാഴൂർ ബ്ലോക്ക് പഞ്ചായത്ത് എന്നിവയാൽ ചുറ്റപ്പെട്ടിരിക്കുന്നു. ഈരാറ്റുപേട്ട, പാലാ, തൊടുപുഴ, കോട്ടയം എന്നിവയാണ് പനക്കപ്പാലത്തിനടുത്തുള്ള വലിയ പട്ടണങ്ങൾ.

കോട്ടയം ജില്ലയുടെയും ഇടുക്കി ജില്ലയുടെയും അതിർത്തിയിലാണ് ഈ സ്ഥലം. ഇടുക്കി ജില്ല എലെംദേശം ഈ സ്ഥലത്തേക്ക് വടക്കാണ്.

## അവലംബം
പിഴക്

കേരളത്തിലെ കോട്ടയം ജില്ലയിലെ ഒരു ഗ്രാമമാണ് **പിഴക്**.

## ഭൂമിശാസ്ത്രം
പാലാ നഗരത്തിൽ നിന്ന് 12 കിലോമീറ്റർ (7.5 മൈൽ) ദൂരത്തിലും തൊടുപുഴയിൽ നിന്ന് 16 കിലോമീറ്റർ (9.9 മൈൽ) ദൂരത്തിലുമാണ് പിഴക് സ്ഥിതി ചെയ്യുന്നത്. ഈ പ്രദേശം പർവതങ്ങളും സമതലങ്ങളും മരങ്ങളും കൊണ്ട് സമൃദ്ധമായ പ്രദേശമാണ്.

## വിദ്യാഭ്യാസ സ്ഥാപനങ്ങൾ
പിഴക് ഗ്രാമത്തില രണ്ട് വിദ്യാലയങ്ങളുണ്ട്:

* നിർമ്മല പബ്ലിക് സ്കൂൾ, പിഴക്.
* സെൻ്റ് ജോസഫ്സ് ഹൈസ്കൂൾ, മാനത്തൂർ, പിഴക്.

## ആകർഷണങ്ങൾ
മാനത്തൂരിലെ പാമ്പനാൽ വെള്ളച്ചാട്ടമാണ് പിഴക് ഗ്രാമത്തിലെ പ്രധാന ആകർഷണം. വ്യാകുല സങ്കേതം, ദേവാലയങ്ങൾ, ക്ഷേത്രങ്ങൾ എന്നിവയാണ് ഇവിടുത്തെ മറ്റ് ആകർഷണങ്ങൾ.

## ജനസംഖ്യ
പിഴക് ഗ്രാമത്തിലെ ആകെ ജനസംഖ്യ 4000 ആണ്. അവരിൽ ഭൂരിഭാഗവും സീറോ മലബാർ കത്തോലിക്കരാണ്. ഇവിടെയുള്ള പിഴക് തൃക്കയിൽ ക്ഷേത്രം വളരെ പുരാതനമാണ്. ക്ഷേത്രവുമായി ബന്ധപ്പെട്ട് ഒരു കൊട്ടാരം ഉണ്ടായിരുന്നു. മാനത്തൂർ സ്കൂൾ ജംക്‌ഷനു സമീപമാണിത്. പുതുതായി നിർമ്മിച്ച് ശ്രീനാരായണ ഗുരുവിന് സമർപ്പിച്ച ഒരു എസ്.എൻ.ഡി.പി. ക്ഷേത്രവും ഇവിടെയുണ്ട്.

മാനത്തൂർ, ഉറുമ്പുകാവ് എന്നിവിടങ്ങളിലായി സീറോ മലബാർ കത്തോലിക്കർക്ക് ഇവിടെ രണ്ട് ഇടവകകളുണ്ട്. രണ്ടും പാലാ രൂപതയിലെ കടനാട് ഫൊറോനയുടെ (നേരത്തെ രാമപുരം ഇടവക) കീഴിലാണ്. പുരാതന കുടുംബങ്ങളിലെ നിരവധി സിറിയൻ കത്തോലിക്കരാണ് ഇവിടെയുള്ളത്.

## അവലംബം
പ്ലാശനാൽ

കേരളത്തിലെ കോട്ടയം ജില്ലയിലെ ഒരു ചെറിയ ഗ്രാമമാണ് **പ്ലാശനാൽ**. ഈരാറ്റുപേട്ട പട്ടണത്തിൽ നിന്ന് ഏകദേശം 4 കിലോമീറ്റർ വടക്കു പടിഞ്ഞാറായി ഇത് സ്ഥിതിചെയ്യുന്നു.

## വിദ്യാഭ്യാസ സ്ഥാപനങ്ങൾ

* സെൻ്റ് ആന്റണീസ് ഹയർ സെക്കൻഡറി സ്കൂൾ
* സർക്കാർ ലോവർ പ്രൈമറി സ്കൂൾ
* പ്ലാശനാൽ നഴ്സറി സ്കൂൾ

## അവലംബം
അമയന്നൂർ

കേരളത്തിലെ കോട്ടയം ജില്ലയിലെ ഒരു ഗ്രാമമാണ് **അമയന്നൂർ**. ഭരണപരമായി ഇത് അയർക്കുന്നം ഗ്രാമപഞ്ചായത്തിൻ്റെ കീഴിലുള്ള പ്രദേശമാണ്. അയർക്കുന്നത്ത് നിന്ന് ഏകദേശം 1.7 കിലോമീറ്ററും മണർകാട് നിന്ന് 4.6 കിലോമീറ്ററും കിടങ്ങൂരിൽ നിന്ന് 8.1 കിലോമീറ്ററും ദൂരെയാണ് ഈ ഗ്രാമം സ്ഥിതി ചെയ്യുന്നത്.

## പദോൽപ്പത്തി
അർജ്ജുന പുത്രനായ അഭിമന്യുവിൻ്റെ നാട് എന്നർത്ഥം വരുന്ന 'അഭിമന്യുപുരം' എന്നതിൽ നിന്നാണ് അമയന്നൂർ എന്ന പേര് ഉരുത്തിരിഞ്ഞത് എന്നു വിശ്വസിക്കപ്പെടുന്നു.

## ഐതിഹ്യം
ഐതിഹ്യ പ്രകാരം, പാണ്ഡവർ അവരുടെ പന്ത്രണ്ട് വർഷത്തെ വനവാസത്തിനിടെ ഈ പ്രദേശത്ത് എത്തുകയും അഭിമന്യു അവിടെ ഒരു ശിവലിംഗം പ്രതിഷ്ഠിക്കുകയും ചെയ്തു. ഏറെക്കാലങ്ങൾക്ക്ശേഷം വിറകു പെറുക്കാൻ വന്ന ഒരു പുലയസ്ത്രീ ഒരു ശിവലിംഗം കണ്ടെത്തി. തെക്കുംകൂർ രാജാവിൻറെ അംഗീകാരത്തോടെ അവിടെ ഒരു ശിവക്ഷേത്രം നിർമ്മിക്കപ്പെട്ടു.

രാജ്ഞി ക്ഷേത്രം സന്ദർശിക്കാനെത്തിയ രാജ്ഞിയെ ശിവലിംഗ വിഗ്രഹത്തിലെ തിളങ്ങുന്ന 'മാണിക്യ' (മാണിക്യ രത്‌നം) വളരെയധികം മോഹിപ്പിച്ചു. വിലയേറിയ കല്ല് സ്വന്തമായി വേണമെന്ന് അവൾ ക്ഷേത്ര ഭരണാധികാരികളോട് അഭ്യർത്ഥിച്ചു. എന്നാൽ ഇത് നിരസിക്കപ്പെട്ടപ്പോൾ, റാണി തൻ്റെ രാജകീയ അധികാരം ഉപയോഗിച്ച് കല്ല് എടുക്കാൻ സൈനികരോട് ആജ്ഞാപിച്ചു. അവർ പ്രധാന പൂജാരിയെ വധിച്ച് കല്ല് ശ്രീകോവിലിൽ നിന്ന് എടുത്തുകൊണ്ടുപോയി. അന്നുമുതൽ, അവളുടെ രാജവംശത്തെ ചില വിനാശകരവും നിർഭാഗ്യകരവുമായ സംഭവങ്ങൾ വേട്ടയാടുകയും അത് ഗ്രാമത്തിൻ്റെ നാശത്തിലേക്ക് നയിക്കുകയും ചെയ്തു. മലയാള മാസം ധനു 23, CE 1068 ൽ ക്ഷേത്രം ഒരു അഗ്നിബാധയെ അഭിമുഖീകരിച്ചു. 1109-ൽ ക്ഷേത്രവും അതിൻ്റെ മുഴുവൻ സ്വത്തുക്കളും 'തിരുവാർപ്പ് മടപ്പുറം സ്വാമിയാർ' എന്ന വ്യക്തിക്ക് സംരക്ഷണത്തിന് നൽകി. നിലവിൽ ക്ഷേത്രത്തിൽ നിത്യേന പൂജകളും വാർഷിക ആഘോഷങ്ങളുമുണ്ട്.

## ഭൂമിശാസ്ത്രം
തിരുവഞ്ചൂർ, അയർക്കുന്നം, നീറിക്കാട് എന്നിവയാണ് അമയന്നൂർ ഗ്രാമത്തിന് ഏറ്റവും അടുത്തുള്ള മറ്റു ഗ്രാമങ്ങൾ.

## അവലംബം
അമ്പാറനിരപ്പേൽ

കേരളത്തിലെ കോട്ടയം ജില്ലയിൽ പാലാ നഗരത്തിനു സമീപത്തായി സ്ഥിതിചെയ്യുന്ന ഒരു ഗ്രാമമാണ് **അമ്പാറനിരപ്പേൽ**.

## സ്ഥാനം
പ്രശസ്ത തീർത്ഥാടന കേന്ദ്രമായ ഭരണങ്ങാനത്തിന്റെ പ്രാന്തപ്രദേശത്താണ് ഈ ഗ്രാമം സ്ഥിതി ചെയ്യുന്നത്. ഏറ്റവുമടുത്ത പട്ടണങ്ങൾ പാലാ, ഈരാറ്റുപേട്ട എന്നിവയാണ്.

## സാമ്പത്തികം
ഈ പ്രദേശത്തെ പ്രധാന കൃഷി റബ്ബറാണ്. അമ്പാറനിരപ്പേൽ ഗ്രാമത്തിന്റെ ഒരു വശത്തുകൂടി മീനച്ചിലാർ ഒഴുകുന്നു. പൂഞ്ഞാർ നിയമസഭാ മണ്ഡലത്തിലാണ് അമ്പരനിരപ്പേൽ സ്ഥിതി ചെയ്യുന്നത്. തിടനാട് പഞ്ചായത്ത് പത്തനംതിട്ട പാർലമെന്റ് സീറ്റിൻ്റെ ഭാഗമായതിനാൽ ഈ ഗ്രാമം ആ പാർലമെന്റ് മണ്ഡലത്തിൽപ്പെട്ടതാണ്.

## സമീപത്തുള്ള മറ്റ് സ്ഥലങ്ങൾ

* ഭരണങ്ങാനം
* പാലാ
* വാഗമൺ

## അവലംബം
പാണ്ഡവം

കേരളത്തിൽ കോട്ടയം ജില്ലയിലെ അയ്മനം പഞ്ചായത്തിലുൾപ്പെട്ട ഒരു ചെറു ഗ്രാമമാണ് **പാണ്ഡവം** (). കോട്ടയം-ഒളശ്ശ-പരിപ്പ് റൂട്ടിൽ കുടയംപടിക്ക് സമീപമാണ് ഈ ഗ്രാമം സ്ഥിതി ചെയ്യുന്നത്.

## പദോൽപത്തി
ഐതിഹ്യമനുസരിച്ച്, "പാണ്ഡവവനം" എന്നതിൽ നിന്ന് ഉരുത്തിരിഞ്ഞ പാണ്ഡവം എന്ന പേരിൻറെ അർത്ഥം പാണ്ഡവരുടെ വനം എന്നാണ്.

## ഐതിഹ്യം
വനവാസകാലത്ത് പാണ്ഡവർ ഈ പ്രദേശത്ത് താമസിച്ചിരുന്നതായാണ് ഐതിഹ്യം. പറയിപെറ്റ പന്തിരുകുലത്തിലെ നാറാണത്ത് ഭ്രാന്തൻ ഇവിടെ ഒരു ശാസ്താ വിഗ്രഹം പ്രതിഷ്ഠിച്ചുവെന്നാണ് പ്രചാരത്തിലുള്ള മറ്റൊരു വിശ്വാസം. തെക്കുംകൂർ രാജാവിന് പ്രായമേറിയതോടെ മകരസംക്രാന്തി നാളിൽ ശബരിമലയിൽ ദർശനത്തിന് പോകാനായില്ല. അദ്ദേഹത്തിന് ദർശനം നൽകാനായി പാണ്ഡവവനത്തിൽ താൻ കുടിയിരിക്കുന്നതായി ശാസ്താവ് അദ്ദേഹത്തിന് സ്വപ്നത്തിൽ ദർശനം നൽകി. രാജാവ് ഉടൻ തന്നെ കാട് വെട്ടിത്തെളിക്കാൻ ഉത്തരവിടുകയും അവിടെ ഒരു ശാസ്താ വിഗ്രഹം കണ്ടെത്തുകയും ചെയ്തു. പിന്നീട് അവിടെ ശാസ്താവിനായി ഒരു ശ്രീകോവിൽ നിർമ്മിക്കപ്പെടുകയും അത് പാണ്ഡവം ശ്രീ ധർമ്മശാസ്താ ക്ഷേത്രമായി അറിയപ്പെടുകയും ചെയ്യുന്നു.

## ശാസ്താ ക്ഷേത്രം
പാണ്ഡവം ശാസ്താ ക്ഷേത്രം ശാസ്താവിനെ (അയ്യപ്പ) തൻ്റെ സഹവാസികളായ പൂർണ്ണ, പുഷ്കല എന്നിവരോടൊപ്പം പ്രധാന ദൈവമായി പ്രതിഷ്ഠിച്ചിരിക്കുന്നു. ക്ഷേത്രത്തിൻ്റെ താന്ത്രികാവകാശം "കടിയക്കോൽ മന" യ്ക്കാണ്. ശിവൻ, മാളികപ്പുറത്തമ്മ, നാഗർ എന്നിവരാണ് ഇവിടുത്തെ ഉപദേവതകൾ. മലയാള മാസമായ ധനുവിൽ ആറാട്ടു ചടങ്ങോടെ ആരംഭിക്കുന്ന എട്ടു ദിവസത്തെ വാർഷികോത്സവം ഇവിടെ അരങ്ങേറുന്നു. തിരുവിതാംകൂർ ദേവസ്വം ബോർഡാണ് ക്ഷേത്ര ഭരണം നടത്തുന്നത്.

## ക്ഷേത്ര ഘടന
തിരുവനന്തപുരത്തെ രാമവർമ അഗ്രഹാരത്തിലെ നാരായണപട്ടർ വരച്ച വിവിധ ഹിന്ദു ദേവതകളുടെ ചുവർചിത്രങ്ങളാൽ ഈ ഘടന അലങ്കരിക്കപ്പെട്ടിരിക്കുന്നു. ഇവിടെയുള്ള അപൂർവ ചുവർചിത്രങ്ങൾ യുനെസ്കോയുടെ പൈതൃകപട്ടികയിൽ പെട്ടതാണ്. ക്ഷേത്രത്തിൻറെ തെക്കൻ ഭിത്തിയിൽ ശിവതാണ്ഡവം, ഗണപതി പൂജ, ഗോപികമാർക്കൊപ്പം പുല്ലാങ്കുഴൽ വായിക്കുന്ന കൃഷ്ണൻ എന്നിവയുടെ ചുവർചിത്രങ്ങളുമുണ്ട്. പടിഞ്ഞാറൻ ഭിത്തിയിൽ അശ്വരൂഢനായ (കുതിരപ്പുറത്തിരിക്കുന്ന) ശാസ്താവ്, യോഗ നരസിംഹം, സുബ്രഹ്മണ്യൻ എന്നിവരുടെ ചുവർചിത്രങ്ങൾ ഉണ്ട്. കലശാഭിഷേകം നടത്തുന്ന ഇന്ദ്രനെ (കിഴക്കൻ ദേവത) കിഴക്കൻ ഭിത്തിയിൽ ചിത്രീകരിച്ചിരിക്കുന്നു. അതോടൊപ്പം രാജയുടെ ഒരു പെയിൻ്റിംഗും ഉണ്ട്. വടക്കൻ ഭിത്തിയിൽ ആനപ്പുറത്തിരിക്കുന്ന ശാസ്താവിൻ്റെയും പാർവതി പരിണയത്തിൻ്റെയും (പാർവ്വതിയുടെ വിവാഹം) ചുമർചിത്രങ്ങൾ ചിത്രീകരിച്ചിരിക്കുന്നു. ക്ഷേത്ര സമുച്ചയത്തിലെ നമസ്കാര മണ്ഡപം ഒറ്റക്കല്ലിൽ തീർത്തതാണ്.  കഴുക്കോലും മേൽക്കൂരയുടെ ഭാഗങ്ങളും ഗ്രാനൈറ്റ് കൊണ്ടാണ് നിർമ്മിച്ചിരിക്കുന്നത്.

## അവലംബം
പനയ്ക്കച്ചിറ

കേരളത്തിൽ കോട്ടയം ജില്ലയിലെ കാഞ്ഞിരപ്പള്ളി താലൂക്കിലുൾപ്പെട്ട ഒരു ചെറിയ ഗ്രാമമാണ് **പനക്കച്ചിറ**. മുണ്ടക്കയത്തുനിന്ന് ഏകദേശം 7 കിലോമീറ്റർ (4.3 മൈൽ) തെക്കുകിഴക്കായാണ് ഈ ഗ്രാമം സ്ഥിതിചെയ്യുന്നത്.

മുണ്ടക്കയം ഗ്രാമ പഞ്ചായത്തിന്റെ കീഴിലുള്ള ഈ ഗ്രാമം കോട്ടയം ജില്ലാ ആസ്ഥാനത്ത് നിന്ന് 53 കിലോമീറ്റർ കിഴക്കായി സ്ഥിതി ചെയ്യുന്നു. കാഞ്ഞിരപ്പള്ളിയിൽ നിന്ന് ഏകദേശം 10 കിലോമീറ്റർ ദൂരമാണ് ഈ ഗ്രാമത്തിലേയ്ക്കുള്ളത്. എരുമേലി (11 കിലോമീറ്റർ), കൂട്ടിക്കൽ (12 കിലോമീറ്റർ), പാറത്തോട് (15 കിലോമീറ്റർ) എന്നിവയാണ് പനക്കച്ചിറയുടെ അടുത്ത് സ്ഥിതിചെയ്യുന്ന മറ്റ് ഗ്രാമങ്ങൾ. പനക്കച്ചിറ ഗ്രാമം വടക്കുവശത്ത് അഴുത ബ്ലോക്ക് പഞ്ചായത്ത്, തെക്കുവശത്ത് റാന്നി ബ്ലോക്ക് പഞ്ചായത്ത്, പടിഞ്ഞാറ് വാഴൂർ ബ്ലോക്ക് പഞ്ചായത്ത്, വടക്ക് ഈരാറ്റുപേട്ട ബ്ലോക്ക് പഞ്ചായത്ത് എന്നിവയാൽ ചുറ്റപ്പെട്ടിരിക്കുന്നു.

## അവലംബം
അന്തിനാട്

കോട്ടയം ജില്ലയിലെ (മീനച്ചിൽ താലൂക്ക്) പാലാ നഗത്തിൽ നിന്ന് 6 കിലോമീറ്റർ അകലെ സ്ഥിതി ചെയ്യുന്ന ഒരു ചെറിയ കാർഷിക ഗ്രാമമാണ് **അന്തിനാട്**. ളാലം ബ്ലോക്ക്പഞ്ചായത്തിൽ, കരൂർ ഗ്രാമപഞ്ചായത്തിന്റെ കീഴിലാണ് ഇത്. അന്തിനാട് ഗ്രാമത്തിലൂടെ കടന്നുപോകുന്ന മെയിൻ ഈസ്റ്റേൺ ഹൈവേ (മൂവാറ്റുപുഴ-പുനലൂർ റോഡ്) ഗ്രാമത്തെ അയൽപക്കത്തുള്ള രണ്ട് പട്ടണങ്ങളായ തൊടുപുഴ, പാല എന്നിവയുമായി ബന്ധിപ്പിക്കുന്നു.

മേലുകാവ് (10 കിലോമീറ്റർ) മുത്തോലി (8 കിലോമീറ്റർ), രാമപുരം (7 കിലോമീറ്റർ), ഭരണങ്ങാനം (6 കിലോമീറ്റർ), കാരൂർ (3 കിലോമീറ്റർ) എന്നിവയാണ് അന്തിനാട് ഗ്രാമത്തിന് സമീപമുള്ള മറ്റ് ഗ്രാമങ്ങൾ. ഈ ഗ്രാമം പടിഞ്ഞാറ് ഉഴവൂർ ബ്ലോക്ക് പഞ്ചായത്ത്, കിഴക്ക് ഈരാറ്റുപേട്ട ബ്ലോക്ക് പഞ്ചായത്ത്, വടക്ക് തൊടുപുഴ ബ്ലോക്ക് പഞ്ചായത്ത്, കിഴക്ക് ഇളംദേശം ബ്ലോക്ക് പഞ്ചായത്ത് എന്നിവയാൽ ചുറ്റപ്പെട്ടിരിക്കുന്നു. കോട്ടയം, ഇടുക്കി ജില്ലകളുടെ അതിർത്തിയിലാണ് ഈ ഗ്രാമം. ഇടുക്കി ജില്ലയിലെ തൊടുപുഴ പട്ടണം ഈ പ്രദേശത്തിന് വടക്കാണ് സ്ഥിതിചെയ്യുന്നത്.

## പ്രവേശനം
കോട്ടയത്ത് നിന്ന് 35 കിലോമീറ്ററും (പാലായിൽ നിന്ന് 6 കിലോമീറ്റർ) തൊടുപുഴയിൽ നിന്ന് 22 കിലോമീറ്ററും അകലെയാണ് അന്തിനാട് ഗ്രാമം. പാലാ, തൊടുപുഴ എന്നിവിടങ്ങളിൽ നിന്ന് അന്തിനാട്ടിലേക്ക് ബസുകൾ പതിവായി ഓടുന്നു. ഗ്രാമത്തോട് ഏറ്റവും അടുത്തുള്ള വിമാനത്താവളം ഏകദേശം 65 കിലോമീറ്റർ അകലെയുള്ള കൊച്ചി അന്താരാഷ്ട്ര വിമാനത്താവളവും ഏറ്റവും അടുത്തുള്ള റെയിൽവേ സ്റ്റേഷൻ ഏറ്റുമാനൂരുമാണ്. 

## അവലംബം
മടുക്ക ഗ്രാമം

കേരളത്തിലെ കോട്ടയം ജില്ലയിൽ കാഞ്ഞിരപ്പള്ളി ബ്ലോക്കിൽ വനത്താൽ ചുറ്റപ്പെട്ട ഒരു ചെറിയ ഗ്രാമമാണ് **മടുക്ക**. ഇത് മുണ്ടക്കയം പഞ്ചായത്തിനു കീഴിലുള്ള പ്രദേശമാണ്. കോട്ടയം ജില്ലാ ആസ്ഥാനത്ത് നിന്ന് 48 കിലോമീറ്റർ കിഴക്കായി ഇത് സ്ഥിതി ചെയ്യുന്നു. കാഞ്ഞിരപ്പള്ളിയിൽ നിന്ന് ഇവിടേയ്ക്കുള്ള ദൂരം 5 കിലോമീറ്റർ ആണ്. 

## ഭൂമിശാസ്ത്രം
ഇടതൂർന്ന വനത്താൽ ചുറ്റപ്പെട്ടതും മലമ്പ്രദേശത്തു സ്ഥിതിചെയ്യുന്നതുമായ ഒരു ചെറിയ ഗ്രാമമാണ് മടുക്ക.

## ഗതാഗതം
ഈ ഗ്രാമത്തിലേക്ക് റോഡ് ഗതാഗതവും കോട്ടയം, ചങ്ങനാശേരി തുടങ്ങിയ പ്രധാന നഗരങ്ങളിലേക്ക് പൊതുഗതാഗത സൗകര്യങ്ങളും ലഭ്യമാണ്. ഗ്രാമത്തിന് ഏറ്റവും അടുത്തുള്ള റെയിൽവേ സ്റ്റേഷൻ കോട്ടയം റെയിൽവേ സ്റ്റേഷൻ ആണ്. ഏറ്റവും അടുത്തുള്ള വിമാനത്താവളം കൊച്ചി അന്താരാഷ്ട്ര വിമാനത്താവളമാണ്..

* കോട്ടയത്തുനിന്ന്: കോട്ടയം-പാമ്പാടി-പൊൻകുന്നം-കാഞ്ഞിരപ്പള്ളി-മുണ്ടക്കയം-മടുക്ക
* ചങ്ങനാശേരിയിൽ നിന്ന്: ചങ്ങനാശേരി-കറുകച്ചാൽ-പൊൻകുന്നം-കാഞ്ഞിരപ്പള്ളി-മുണ്ടക്കയം-മടുക്ക

## സാമ്പത്തികം
ഗ്രാമത്തിലെ സമ്പദ്‌വ്യവസ്ഥയുടെ പ്രധാന ഉറവിടം കാർഷികവൃത്തിയാണ്. റബ്ബർ, കുരുമുളക്, വാഴ പോലുള്ള പഴങ്ങൾ എന്നിവയാണ് ഈ പ്രദേശത്തെ പ്രധാന വിളകൾ.

## ആരാധനാലയങ്ങൾ
പുത്തൻപള്ളി ജുമാമസ്ജിദ്, മഹാവിഷ്ണു മഹാദേവ ക്ഷേത്രം, സെൻ്റ് മാത്യൂസ് ദേവാലയം എന്നിവയാണ് മടുക്കയിലെ പ്രധാന ആരാധനാലയങ്ങൾ. ജനസംഖ്യയിൽ പ്രധാനമായും ക്രിസ്ത്യൻ, ഹിന്ദു, മുസ്ലീം, മലയരയൻ വിഭാഗങ്ങളാണ്.

## അവലംബം
മുണ്ടത്താനം

കേരളത്തിലെ കോട്ടയം ജില്ലയിലെ ചങ്ങനാശ്ശേരി താലൂക്കിൽ കങ്ങഴയ്ക്കു സമീപത്തുള്ള ഒരു ഗ്രാമമാണ് **മുണ്ടത്താനം**. കോട്ടയം ജില്ലയുടെ കിഴക്കുഭാഗത്തും പത്തനംതിട്ട ജില്ലയോട് ചേർന്നുമാണ് ഇത് സ്ഥിതി ചെയ്യുന്നത്. ചങ്ങനാശേരിയുമായി ഇത് നന്നായി ബന്ധപ്പെട്ടിരിക്കുന്നു. മിക്കവാറും എല്ലാ ക്രിസ്ത്യൻ വിഭാഗങ്ങൾക്കും അവരുടെ പള്ളികൾക്കും പ്രസിദ്ധമാണ് മുണ്ടത്താനം ഗ്രാമം.

ഏറ്റവും അടുത്തുള്ള റെയിൽവേ സ്റ്റേഷനുകൾ കോട്ടയം (29 കി.മീ), ചങ്ങനാശേരി (26 കി.മീ), തിരുവല്ല (26 കി.മീ) എന്നിവയും ഏറ്റവും അടുത്തുള്ള വിമാനത്താവളം കൊച്ചിൻ എയർപോർട്ടുമാണ് (നെടുമ്പാശ്ശേരി) (105 കി.മീ), നിർദ്ദിഷ്ട ശബരി അന്താരാഷ്ട്ര വിമാനത്താവള പ്രദേശത്തു നിന്ന് (12 കിലോമീറ്റർ) അകലെയാണ് ഈ ഗ്രാമം.

അടുത്തുള്ള സ്ഥലങ്ങൾ

* പത്തനാട് 3 കി.മീ
* കുളത്തൂർമൂഴി 4 കി.മീ
* മണിമല 12 കി.മീ
* കറുകച്ചാൽ12 കി.മീ
* കോട്ടയം 29 കി.മീ
* ചങ്ങനാച്ചേരി 26 കി.മീ
* മല്ലപ്പള്ളി 9 കി.മീ
* തിരുവല്ല 26 കി.മീ

## സംസ്കാരം
ഈ ഗ്രാമത്തിലെ ഭൂരിഭാഗം ജനങ്ങളും കർഷകരാണ്. റബ്ബർ, കുരുമുളക്, കാപ്പി, തെങ്ങ്, മരച്ചീനി എന്നിവയാണ് ഈ പ്രദേശത്തെ പ്രധാന കാർഷിക വിളകൾ.

## സാമ്പത്തികം
മുണ്ടത്താനം ഗ്രാമത്തിലെ സമ്പദ്‌വ്യവസ്ഥ കൃഷിയെ ആശ്രയിച്ചുള്ളതാണ്. കേരളത്തിലെ റബ്ബർ ഉത്പാദിപ്പിക്കുന്ന ഗ്രാമങ്ങളിൽ ഒന്നാണ് മുണ്ടത്താനം. മലയോര ഭൂപ്രകൃതിയും ഉയർന്ന ഈർപ്പവും നല്ല മഴയും റബ്ബർ കൃഷിക്ക് ഇവിടം അനുയോജ്യമാക്കുന്നു. തെങ്ങ്, മരച്ചീനി, കുരുമുളക് എന്നിവയാണ് മറ്റ് പ്രധാന വിളകൾ.

## ജനസംഖ്യ
2011ലെ ഇന്ത്യൻ കനേഷുമാരി പ്രകാരം, മുണ്ടത്താനത്തെ ആകെ ജനസംഖ്യ 578 പുരുഷന്മാരും 667 സ്ത്രീകളുമായി 1245 ആണ്.

## കാലാവസ്ഥ
ജൂൺ, ജൂലൈ, ഓഗസ്റ്റ്, ഒക്ടോബർ മാസങ്ങളിൽ ആവശ്യത്തിന് മഴ ലഭിക്കുന്ന ഉഷ്ണമേഖലാ കാലാവസ്ഥയാണ് മുണ്ടത്താനത്ത് അനുഭവപ്പെടുന്നത്. ഇവിടെ ശരാശരി മഴ 391.4 മില്ലിമീറ്ററാണ്. മാർച്ച്, ഏപ്രിൽ മാസങ്ങളിൽ ഈർപ്പത്തിന്റെ അളവ് കൂടുതലാണ്. ശരാശരി വാർഷിക താപനില 31.14°C ആണ്. വർഷാവസാനം താപനില കുറയുന്നു.

## അവലംബം
നെടുങ്ങാടപ്പള്ളി

കേരളത്തിലെ മല്ലപ്പള്ളിക്കും കറുകച്ചാലിനും ഇടയിൽ മാടപ്പള്ള ബ്ലോക്ക് പഞ്ചായത്തിനു കീഴിലുള്ള ഒരു ഗ്രാമമാണ് **നെടുങ്ങാടപ്പള്ളി**. ഇത് കറുകച്ചാൽ ഗ്രാമ പഞ്ചായത്തിന്റെ കീഴിലാണ് വരുന്നത്. കോട്ടയം, പത്തനംതിട്ട ജില്ലയുടെയും കോട്ടയം ജില്ലയുടെയും അതിർത്തിയിലാണ് ഈ സ്ഥലം. കോട്ടയം ജില്ലയിലെ മാടപ്പള്ളി ഈ സ്ഥലത്തിന് പടിഞ്ഞാറ് ഭാഗത്താണ്. ഇത് തിരുവല്ല അസംബ്ലി മണ്ഡലത്തിന്റേയും കാഞ്ഞിരപ്പള്ളി അസംബ്ലി മണ്ഡലത്തിന്റേയും ഭാഗമാണ്.

മാടപ്പള്ളി (6 കി.മീ.), തൃക്കൊടിത്താനം (7 കി.മീ.), പായിപ്പാട് (9 കി.മീ.), കങ്ങഴ (9 കി.മീ.), വാകത്താനം (10 കി.മീ.) എന്നിവയാണ് നെടുങ്ങാടപ്പള്ളിയുടെ അടുത്തുള്ള മറ്റ് ഗ്രാമങ്ങൾ. പടിഞ്ഞാറ് മാടപ്പള്ളി ബ്ലോക്ക് പഞ്ചായത്ത്, പടിഞ്ഞാറ് ചങ്ങനാശ്ശേരി ബ്ലോക്ക് പഞ്ചായത്ത്, തെക്ക് കോയിപ്പുറം ബ്ലോക്ക് പഞ്ചായത്ത്, തെക്ക് തിരുവല്ല ബ്ലോക്ക് പഞ്ചായത്ത് എന്നിവയാൽ ഇത് ചുറ്റപ്പെട്ടിരിക്കുന്നു.

## വിദ്യാലയങ്ങൾ

* സി.എം.എസ്. ഹൈസ്കൂൾ, നെടുങ്ങാടപ്പള്ളി
* സെൻ്റ് ഫിലോമിനാസ് യു.പി. സ്കൂൾ
* സി.എം.എസ്. എൽപി സ്കൂൾ നെടുങ്ങാടപ്പള്ളി
* സെന്റ് തോമസ് സി.എസ്.ഐ. ഇംഗ്ലീഷ് മീഡിയം സ്കൂൾ

## അവലംബങ്ങൾ

വർഗ്ഗം:കോട്ടയം ജില്ലയിലെ ഗ്രാമങ്ങൾ
കുടിസൈ ജയഭാരതി

തമിഴ് ചലച്ചിത്ര സംവിധായകനും എഴുത്തുകാരനുമായിരുന്നു **കുടിസൈ ജയഭാരതി**(1946 or 1947 - :6 ഡിസംബർ 2024). 2002 ൽ പുറത്തിറങ്ങിയ നൻപ നൻപ എന്ന ചിത്രത്തിന് ദേശീയ പുരസ്കാരവും ലഭിച്ചിരുന്നു. ബദൽ സിനിമകളുടെ തുടക്കക്കാരനാണ് ജയഭാരതി. അഞ്ച് ദശകത്തോളം നീണ്ട ചലച്ചിത്ര ജീവിതത്തിൽ ഒൻപത് ചലച്ചിത്രങ്ങൾ ഭാരതി സംവിധാനം ചെയ്തു. 

## ജീവിതരേഖ
മാധ്യമപ്രവർത്തകനായി കരിയർ തുടങ്ങിയ അദ്ദേഹം പിന്നീട് സിനിമയിലെത്തുകയായിരുന്നു. 'കുടിസൈ' എന്ന ചിത്രത്തിലൂടെയാണ് ജയഭാരതി സിനിമാ രം​ഗത്തേക്കെത്തുന്നത്. തമിഴ് സിനിമയിൽ റിയലിസ്റ്റിക് സിനിമകൾ ആദ്യം ചിത്രീകരിക്കുന്നത് ജയഭാരതിയാണ്. 1979 ൽ പുറത്തിറങ്ങിയ അദ്ദേഹത്തിന്റെ ആദ്യ ചിത്രം കുടിസൈ പൂർത്തിയാക്കിയത് ക്രൗഡ് ഫണ്ടിങ്ങിലൂടെയായിരുന്നു. 2010ൽ പുറത്തിറങ്ങിയ 'പുതിരൻ' ആണ് അവസാനം സംവിധാനം ചെയ്ത ചിത്രം. 
## ഫിലിമോഗ്രാഫി

## പുരസ്കാരങ്ങൾ
* 2002 ൽ പുറത്തിറങ്ങിയ നൻപ നൻപ എന്ന ചിത്രത്തിലെ അഭിനയത്തിന് വാഗൈ ചന്ദ്രശേഖരിന് മികച്ച സഹ നടനുള്ള ദേശീയ പുരസ്കാരം
* തമിഴ്നാട് സർക്കാരിന്റെ നല്ല ചിത്രത്തിനുള്ള പുരസ്കാരം (മൂന്നാം സ്ഥാനം), മികച്ച നടൻ, നടി എന്നിവ നൻപ നൻപയ്ക്ക് ലഭിച്ചു.

## അവലംബം


വർഗ്ഗം:ചലച്ചിത്രസംവിധായകർ
വർഗ്ഗം:ബദൽ സിനിമ
എരുമേലി നോർത്ത്

കേരളത്തിലെ കോട്ടയം ജില്ലയിലെ കാഞ്ഞിരപ്പള്ളി താലൂക്കിലുൾപ്പെട്ട ഒരു ഗ്രാമമാണ് **എരുമേലി നോർത്ത്**. ഇത് മുണ്ടക്കയം ഗ്രാമപഞ്ചായത്തിൽ ഉൾപ്പെട്ടിരിക്കുന്നു. മുണ്ടക്കയം. ഇടുക്കി ജില്ലയുടെ അതിർത്തിയോട് ചേർന്നു കിടക്കുന്ന ഈ ഗ്രാമം ജില്ലാ ആസ്ഥാനമായ കോട്ടയത്തിന് 34 കിലോമീറ്റർ തെക്കുകിഴക്കായും കാഞ്ഞിരപ്പള്ളി താലൂക്കിന് 6 കിലോമീറ്റർ തെക്കുകിഴക്കായും സ്ഥിതി ചെയ്യുന്നു. 2011-ലെ കനേഷുമാരിയിൽ ഈവിടെ 40,511 ജനസംഖ്യയുണ്ടായിരുന്നു. എരുമേലി നോർത്ത് ഗ്രാമം പൂഞ്ഞാർ നിയമസഭാ മണ്ഡലത്തിലും പത്തനംതിട്ട ലോക്‌സഭാ മണ്ഡലത്തിലും ഉൾപ്പെടുന്നു.

## ഭൂമിശാസ്ത്രം
മണിമലയാറിൻ്റെ വടക്കേ കരയിലാണ് എരുമേലി നോർത്ത് ഗ്രാമം സ്ഥിതി ചെയ്യുന്നത്. കേരള സ്റ്റേറ്റ് ഹൈവേ 59 ഗ്രാമത്തിലൂടെ കടന്നുപോകുന്നു. ഗ്രാമത്തിൻ്റെ വിസ്തൃതി 5511 ഹെക്ടർ ആണ്.

### എരുമേലി നോർത്തിലെ സമീപ ഗ്രാമങ്ങൾ

* എലിക്കുളം
* ഇളംകുളം
* ചിറക്കടവ്
* ചെറുവള്ളി
* കൂവപ്പള്ളി
* എരുമേലി സൗത്ത്
* മണിമല
* പെരുമ്പളം
* പാണാവള്ളി
* തുറവൂർ തെക്ക്
* പട്ടണക്കാട്

## ജനസംഖ്യ
2011ലെ ഇന്ത്യൻ കനേഷുമാരി പ്രകാരം എരുമേലി നോർത്തിൽ ആകെ 10,125 കുടുംബങ്ങളാണുള്ളത്. ഇവിടെയുള്ള 40,511 നിവാസികളിൽ 19,820 പുരുഷന്മാരും 20,691 സ്ത്രീകളുമാണ്. സാക്ഷരതാ നിരക്ക് 86.16 ശതമാനം ആയി ഇവിടുത്തെ ജനങ്ങളിൽ 17,196 പുരുഷന്മാരും 17,709 സ്ത്രീകളും സാക്ഷരരാണ്. ഇതിൻ്റെ സെൻസസ് ലൊക്കേഷൻ കോഡ് 628203 ആണ്. ഈ ഗ്രാമത്തിലെ നിവാസികൾ പരമ്പരാഗത ആദിവാസികളും പഴയ തിരുവിതാംകൂറിൽ നിന്നുള്ള കുടിയേറ്റക്കാരുമാണ്. റബ്ബർ, മരച്ചീനി, കുരുമുളക് എന്നിവ ഈ ഗ്രാമത്തിൽ വളരുന്ന കാർഷികോല്പന്നങ്ങളാണ്.

## അവലംബം
കുന്നോന്നി

കേരളത്തിലെ കോട്ടയം ജില്ലയിൽ പശ്ചിമഘട്ട മലനിരകളുടെ താഴ്‌വരയിലുള്ള ഒരു ഗ്രാമമാണ് **കുന്നോന്നി**.

## സ്ഥാനം
കോട്ടയത്ത് നിന്ന് ഏകദേശം 50 കിലോമീറ്ററും പൂഞ്ഞാറിൽ നിന്ന് ഏകദേശം 3 കിലോമീറ്ററും അകലെയാണ് കുന്നോന്നി ഗ്രാമം സ്ഥിതിചെയ്യുന്നത്. പാലാ, കാഞ്ഞിരപ്പള്ളി, ഈരാറ്റുപേട്ട, പൂഞ്ഞാർ എന്നിവയാണ് ഗ്രാമത്തിന്  അടുത്തുള്ള മറ്റു പട്ടണങ്ങൾ .

## ജനസംഖ്യ
ഒരു കാർഷിക ഗ്രാമമായ കുന്നോന്നിയിലെ ഭൂരിഭാഗം ആളുകളും റബ്ബർ കർഷകരാണ്. ഈ ഗ്രാമത്തിലെ ജനസംഖ്യ ഏകദേശം 2500 ആണ്. ഇവരിൽ ഭൂരിഭാഗവും കർഷകരും ദിവസ വേതനക്കാരുമാണ്. സമീപകാലത്ത് കേരളത്തിനു പുറത്തും വിദേശങ്ങളിലും ഇവിടനിന്നുള്ള ധാരാളം ആളുകൾ ജോലി അന്വേഷിച്ചു പോകുന്നു. ഈ പ്രദേശത്തെ ജനസംഖ്യയിൽ ഹൈന്ദവ, ക്രൈസ്തവ വിഭാഗങ്ങൾ ഉൾപ്പെടുന്നു.

## അവലംബം

വർഗ്ഗം:കോട്ടയം ജില്ലയിലെ ഗ്രാമങ്ങൾ
ബസേലിയോസ് ജോസഫ്

**മോർ ബസേലിയോസ് ജോസഫ് പ്രഥമൻ** (ജനനം നവംബർ 10, 1960) ഇന്ത്യയിലെ നിലവിലെ കാതോലിക്കായും (മഫ്രിയോനോ) മലങ്കര യാക്കോബായ സുറിയാനി ഓർത്തഡോക്സ് സഭയുടെ തലവനുമാണ്. മലങ്കര മെത്രാപ്പോലീത്തയായും കൊച്ചി ഭദ്രാസനത്തിൻ്റ അധിപനായും അദ്ദേഹം സേവനമനുഷ്ഠിക്കുന്നു. 

## ആദ്യകാല ജീവിതം
മുളന്തുരുത്തി പെരുമ്പിള്ളിയിൽ സ്രാമ്പിക്കൽ പള്ളിത്തിട്ട ഗീവർഗീസിൻ്റെയും സാറാമ്മയുടെയും നാല് മക്കളിൽ ഇളയവനായാണ് ജോസ് എന്നറിയപ്പെട്ട ജോസഫ് ജനിച്ചത്. പരുമലയിലെ ഗീവർഗീസ് ഗ്രിഗോറിയോസിൻ്റെ ബന്ധുവിൻ്റെ പേരക്കുട്ടിയാണ് അദ്ദേഹം. ജോസഫിൻ്റെ പ്രാഥമിക വിദ്യാഭ്യാസം പെരുമ്പള്ളി പ്രൈമറി സ്കൂളിലും ഹൈസ്കൂൾ വിദ്യാഭ്യാസം മുളന്തുരുത്തി ഹൈസ്കൂളിൽ നിന്നുമാണ്.

## പൗരോഹിത്യം
1974 മാർച്ച് 25-ന് ഗീവർഗീസ് മോർ ഗ്രിഗോറിയോസ് (പെരുമ്പള്ളി തിരുമേനി) മഞ്ഞിനിക്കര മോർ ഇഗ്നാത്തിയോസ് ദയറയിൽ വച്ച് ജോസഫിനെ 13-ാം വയസ്സിൽ ശെമ്മാശനായി വാഴിച്ചു. വർഷങ്ങളോളം ജോസഫ് പെരുമ്പള്ളി തിരുമേനിയുടെ സെക്രട്ടറിയായി സേവനമനുഷ്ഠിച്ചു. എറണാകുളം മഹാരാജാസ് കോളേജിൽ നിന്ന് പ്രീ ഡിഗ്രിയും ബിരുദവും നേടിയ അദ്ദേഹം വൈദിക പഠനത്തിനായി പെരുമ്പള്ളി മോർ ജൂലിയസ് സെമിനാരിയിൽ ചേർന്നു. പിന്നീട് 1984 മാർച്ച് 25-ന് മുളന്തുരുത്തി മാർത്തോമൻ പള്ളിയിൽ വെച്ച് മോർ ബസേലിയോസ് പൗലോസ് ദ്വിതീയൻ കാതോലിക്കാ ബാവായിൽ നിന്ന് വൈദികനായി അഭിഷിക്തനായി. ജോസഫ് അയർലണ്ടിലെ ഡബ്ലിനിലെ ട്രിനിറ്റി കോളേജിൽ നിന്ന് തത്ത്വചിന്തയിൽ ബിരുദാനന്തര ബിരുദവും യുഎസിൽ നിന്ന് ദൈവശാസ്ത്രത്തിൽ ഉന്നത പഠനവും നേടി. യുഎസിൽ ആയിരിക്കുമ്പോൾ അദ്ദേഹം പല പള്ളികളിലും വികാരിയായി സേവനമനുഷ്ഠിച്ചു. 1994 ജനുവരി 15-ന് ഡ
ദമാസ്കസിൽ വെച്ച് ഇഗ്നാത്തിയോസ് സാഖാ പ്രഥമൻ ഇവാസ് ജോസഫിനെ റമ്പാൻ ആയും തൊട്ടടുത്ത ദിവസം ഗ്രിഗോറിയോസ് ജോസഫ് എന്ന പേരിൽ മെത്രാപ്പോലീത്തയായും വാഴിച്ചു. മലങ്കരയിലെ കൊച്ചി ഭദ്രാസനത്തിന്റെ അധിപനാണ് അദ്ദേഹത്തെ നിയമിച്ചത്. 1994 ജനുവരി 23-ന് തിരുവാങ്കുളം ക്യൊംതൊ കത്തീഡ്രലിൽ വെച്ച് നടന്ന സുന്ത്രോനീസോ ശുശ്രൂഷയിലൂടെ ഭദ്രാസനത്തിന്റെ ചുമതലയേറ്റു. 1996 മുതൽ 2002 വരെ മലങ്കര യാക്കോബായ സുറിയാനി സൺഡേ സ്കൂൾ അസോസിയേഷൻ്റെ (എംജെഎസ്എസ്എ) പ്രസിഡൻ്റുമായിരുന്നു ഗ്രിഗോറിയോസ് ജോസഫ്.

## മലങ്കര മെത്രാപ്പോലീത്ത
2019-ൽ, കാതോലിക്കോസ് ബസേലിയോസ് തോമസ് പ്രഥമൻ ഭരണപരമായ ചുമതലകളിൽ നിന്ന് രാജിവച്ചതിനെത്തുടർന്ന്, അദ്ദേത്തെ യാക്കോബായ സുറിയാനി ക്രിസ്ത്യാനി അസോസിയേഷൻ സഭയുടെ മെത്രാപ്പോലീത്തൻ ട്രസ്റ്റിയായി തിരഞ്ഞെടുത്തു.

2023-ൽ പാത്രിയർക്കീസ് ഇഗ്നാത്തിയോസ് അഫ്രേം ദ്വിതീയൻ അദ്ദേഹത്തിന് മലങ്കര മെത്രാപ്പോലീത്ത എന്ന പദവി ഔദ്യോഗികമായി നൽകി. 2024-ൽ ബസേലിയോസ് തോമസ് പ്രഥമൻ കാലം ചെയുന്നത് വരെ കാതോലിക്കോസിന്റെ സഹായിയായും സേവനമനുഷ്ഠിച്ചു.

## ഇന്ത്യയുടെ കാതോലിക്ക
ബസേലിയോസ് തോമസ് പ്രഥമന്റെ നിര്യാണത്തെത്തുടർന്ന്, ഗ്രിഗോറിയോസ് ജോസഫിനെ ഇന്ത്യയിലെ യാക്കോബായ സഭയുടെ പ്രാദേശിക സുന്നഹദോസ് കാതോലിക്കയായി ഏകകണ്ഠമായി തിരഞ്ഞെടുക്കപ്പെട്ടു. 2025 മാർച്ച് 25 ന് ലെബനനിലെ അറ്റ്ചാനെയിലുള്ള സെന്റ് മേരീസ് കത്തീഡ്രലിൽ വെച്ച്, ബസേലിയോസ് ജോസഫ് എന്ന പേരിൽ, പാത്രിയർക്കീസ് ഇഗ്നാത്തിയോസ് അഫ്രേം ദ്വിതീയൻ അദ്ദേഹത്തെ ഇന്ത്യയുടെ കാതോലിക്കോസ് ആയി ഉയർത്തി. 2025 മാർച്ച് 30 ന് പുത്തൻകുരിശിലെ മാർ അത്തനേഷ്യസ് കത്തീഡ്രലിൽ വെച്ച് അദ്ദേഹം സുന്ത്രോണീസോ ശുശ്രൂഷ നടത്തി അധികാരം ഏറ്റെടുത്തു.

## അവലംബം
തമ്മാനിമറ്റം

എറണാകുളം ജില്ലയിൽ മൂവാറ്റുപുഴയ്ക്കും തൃപ്പൂണിത്തുറയ്ക്കും ഇടയ്ക്കുള്ള ഒരു പ്രദേശമാണ്  **തമ്മാനിമറ്റം.**  പ്രധാനപട്ടണമായ കോലഞ്ചേരിയിൽ നിന്നും 5 കിലോമീറ്റർ  അകലെ മൂവാറ്റുപുഴയാറിന്റെ തീരത്താണ് ഈ പ്രദേശം.   ഐയ്ക്കരനാട് സൌത്ത് വില്ലേജിൽപ്പെട്ട ഈ ഗ്രാമം പൂതൃക്ക പഞ്ചായത്തിൽ  സ്ഥിതിചെയ്യുന്നു.

എൽ പി എസ് തമ്മാനിമറ്റം ഇവിടെയുള്ള ഒരു പൊതുസ്ഥാപനമാണ്.

## അവലംബം
കൂത്രപ്പള്ളി

കേരളത്തിലെ കോട്ടയം ജില്ലയിലെ മാടപ്പള്ളി ബ്ലോക്ക് പഞ്ചായത്തിലുൾപ്പെട്ട ഒരു ചെറിയ കുഗ്രാമമാണ് **കൂത്രപ്പള്ളി**. കോട്ടയം ജില്ലയുടെയും പത്തനംതിട്ട ജില്ലയുടെയും അതിർത്തിയിലായി സ്ഥിതിചെയ്യുന്ന ഈ സ്ഥലം ഇത് കറുകച്ചാൽ ഗ്രാമപഞ്ചായത്തിൻ്റെ കീഴിലാണ്. ജില്ലാ ആസ്ഥാനമായ കോട്ടയത്തിന് 19 കിലോമീറ്റർ കിഴക്കായി ഇത് സ്ഥിതി ചെയ്യുന്നു. ഈ ഗ്രാമത്തിലേയ്ക്ക് മടപ്പള്ളിയിൽ നിന്ന് ഏകദേശം 6 കിലോമീറ്റർ ദൂരമുണ്ട്. 

കങ്ങഴ (8 കി.മീ.) തൃക്കൊടിത്താനം (8 കി.മീ.), വാകത്താനം (8 കി.മീ.), മീനടം (7 കി.മീ.), മാടപ്പള്ളി (5 കി.മീ.) എന്നിവ കൂത്രപ്പള്ളി ഗ്രാമത്തിന് സമീപത്തുള്ള മറ്റ് ഗ്രാമങ്ങളാണ്. ഗ്രാമത്തിന് തെക്ക് മല്ലപ്പള്ളി ബ്ലോക്ക് പഞ്ചായത്ത്, പടിഞ്ഞാറ് വശത്ത് ചങ്ങനാശ്ശേരി ബ്ലോക്ക് പഞ്ചായത്ത്, വടക്കുവശത്ത് പാമ്പാടി ബ്ലോക്ക് പഞ്ചായത്ത്, കിഴക്ക് വാഴൂർ ബ്ലോക്ക് പഞ്ചായത്ത് എന്നിവയാണ് ഗ്രാമത്തിൻറെ അതിരുകൾ.

## അവലംബം
കൂരാലി

കേരളത്തിലെ കോട്ടയം ജില്ലയിൽ സ്ഥിതി ചെയ്യുന്ന ഗ്രാമമാണ് കൂരാലി. പനമറ്റം, ഇളംകുളം, തമ്പലക്കാട്, കാഞ്ഞിരപ്പള്ളി, പൊൻകുന്നം എന്നിവയാണ് കൂരാലി ഗ്രാമത്തിന് ഏറ്റവും അടുത്തുള്ള മറ്റു ഗ്രാമങ്ങൾ.

## അവലംബം

വർഗ്ഗം:കോട്ടയം ജില്ലയിലെ ഗ്രാമങ്ങൾ
കൊല്ലപ്പള്ളി

കേരളത്തിലെ കൊട്ടയം ജില്ലയിൽ പാലാ നഗരത്തിനടുത്തുള്ള ഒരു വികസ്വര പട്ടണമാണ് **കൊല്ലപ്പള്ളി**. ഇത് ളാലം ബ്ലോക്ക് പഞ്ചായത്തിൻറെ പരിധിയിൽ കടനാട് ഗ്രാമപഞ്ചായത്തിലുൾപ്പെട്ട പ്രദേശമാണ്. കേരളത്തിലെ രണ്ട് പ്രധാന പട്ടണങ്ങളായ പാലായ്ക്കും തൊടുപുഴയ്ക്കും ഇടയിൽ, മെയിൻ ഈസ്റ്റേൺ ഹൈവേയിൽ (സംസ്ഥാന പാത-8) ഇത് സ്ഥിതിചെയ്യുന്നു. ഇത് കോട്ടയം ജില്ലയെ ഇടുക്കി ജില്ലാ ആസ്ഥാനമായ പൈനാവ്, ഇടുക്കി ജില്ലയുടെ വ്യാപാര കേന്ദ്രമായ തൊടുപുഴ എന്നീ രണ്ട് പട്ടണങ്ങളുമായി ബന്ധിപ്പിക്കുന്നു. ഏറ്റവുമടുത്തുള്ള ഗ്രാമം ഉള്ളനാട് ആണ്. കോട്ടയം ജില്ലാ ആസ്ഥാനത്ത് നിന്ന് 32 കിലോമീറ്റർ കിഴക്കോയി സ്ഥിതി ചെയ്യുന്ന ഇവിടേയ്ക്ക് ളാലത്തിൽ നിന്ന് 2 കിലോമീറ്റർ ദൂരമുണ്ട്. മുത്തോലി, മേലുകാവ്, ഭരണങ്ങാനം, രാമപുരം, കാരൂർ, എന്നിവ കൊല്ലപ്പള്ളിയുടെ അടുത്തുള്ള ഗ്രാമങ്ങളാണ്. 

## അവലംബം

വർഗ്ഗം:കോട്ടയം ജില്ലയിലെ ഗ്രാമങ്ങൾ
കടപ്പാട്ടൂർ

കോട്ടയം ജില്ലയിലെ ഒരു ചെറിയ ഗ്രാമമാണ് **കടപ്പാട്ടൂർ**. ജില്ലാ ആസ്ഥാനമായ കോട്ടയത്ത് നിന്ന് 30 കിലോമീറ്റർ കിഴക്കായി പാലാ നഗരത്തിനു സമീപം മീനച്ചിലാറിൻ്റെ തീരത്താണ് ഈ ഗ്രാമം സ്ഥിതിചെയ്യുന്നത്. ശിവൻ സ്വരൂപവിഗ്രഹരൂപത്തിൽ കുടികൊള്ളുന്ന അപൂർവ്വം ക്ഷേത്രങ്ങളിലൊന്നായ കടപ്പാട്ടൂർ മഹാദേവക്ഷേത്രം സ്ഥിതി ചെയ്യുന്നത് ഈ ഗ്രാമത്തിലാണ്. ശബരിമലയിലേക്കുള്ള യാത്രാമധ്യേ, എല്ലാ വർഷവും ആയിരക്കണക്കിന് ശബരിമല തീർത്ഥാടകർ കടപ്പാട്ടൂർ ക്ഷേത്രത്തിലും ദർശനം നടത്തുന്നു.

## അവലംബം
അരീക്കര

കേരളത്തിലെ കോട്ടയം ജില്ലയ്ക്ക് വടക്കുവശത്തായി സ്ഥിതിചെയ്യുന്ന ഉഴവൂർ ബ്ലോക്ക് പഞ്ചായത്തിലെ ഒരു ചെറിയ കാർഷിക ഗ്രാമമാണ് **അരീക്കര**. വെളിയന്നൂർ പഞ്ചായത്തിന്റെ കീഴിലാണ് ഇത് വരുന്നത്. വെളിയന്നൂർ, പുതുവേലി, ഉഴവൂർ, രാമപുരം എന്നീ സ്ഥലങ്ങളുമായി ഇത് റോഡ് മാർഗം ബന്ധിപ്പിച്ചിരിക്കുന്നു. പ്രാഥമികമായി ഒരു കാർഷിക മേഖലയായ ഇവിടെ, വ്യവസായമോ വ്യവസായിക സ്ഥാപനങ്ങളോ ഇല്ല. ഇവിടെ നിന്നുള്ള നിരവധി ആളുകൾ ഗൾഫ് നാടുകളിലും പാശ്ചാത്യ രാജ്യങ്ങളിലും ജോലിചെയ്യുന്നത് ഗ്രാമത്തിന്റെ പ്രധാന വരുമാന മാർഗ്ഗങ്ങളിലൊന്നാണ്. ജില്ലാ ആസ്ഥാനമായി കോട്ടയത്തിന് 32 കിലോമീറ്റർ വടക്കോയി സ്ഥിതി ചെയ്യുന്ന ഈ ഗ്രാമത്തിലേയ്ക്ക് ഉഴവൂരിൽ നിന്ന് 6 കിലോമീറ്റർ ദൂരമുണ്ട്. കോട്ടയം ജില്ലയുടെയും എറണാകുളം ജില്ലയുടെയും അതിർത്തിയിലാണ് ഈ സ്ഥലം.

## അവലംബം

വർഗ്ഗം:കോട്ടയം ജില്ലയിലെ ഗ്രാമങ്ങൾ
ആർപ്പൂക്കര

കേരളത്തിലെ കോട്ടയം ജില്ലയിൽ ആർപ്പുക്കര ഗ്രാമ പഞ്ചായത്തിനു കീഴിലുള്ള ഒരു ഗ്രാമമാണ്  **ആർപ്പൂക്കര**. 1910-ൽ ആർപ്പൂക്കരയിലാണ് അമലോത്ഭവ സന്യാസിനിയായ അൽഫോൻസാമ്മ ജനിച്ചത്. കേരളത്തിലെ കുട്ടനാട് പ്രദേശത്താണ് ഈ ഗ്രാമം സ്ഥിതിചെയ്യുന്നത്.

ആർപ്പൂക്കര ഗ്രാമത്തിനു സമീപത്താണ് കോട്ടയം മെഡിക്കൽ കോളേജ് സ്ഥിതി ചെയ്യുന്നത്. ആർപ്പൂക്കരയിലെ കായൽ വിനോദ സഞ്ചാരികളുടെ പ്രധാന ആകർഷണമാണ്. ഇവിടെ മനോഹരമായ തടാകങ്ങളും നെൽവയലുകളുമുണ്ട്.

## ജനസംഖ്യ
2001 ലെ കനേഷുമാരി പ്രകാരം ആർപ്പൂക്കരയിൽ 11,629 പുരുഷന്മാരും 11,909 സ്ത്രീകളും ഉൾപ്പെട് 23,538 ജനങ്ങളുണ്ടായിരുന്നു.

## അവലംബം

വർഗ്ഗം:കേരളത്തിലെ ഗ്രാമങ്ങൾ
വർഗ്ഗം:കോട്ടയം ജില്ലയിലെ ഗ്രാമങ്ങൾ
അരുമാനൂർ (കോട്ടയം)

ഇതേ പേരിലുള്ള തിരുവനന്തപുരം ജില്ലയിലെ  ഗ്രാമത്തെക്കുറിച്ചറിയുവാൻ, ദയവായി അരുമാനൂർ എന്ന താൾ കാണുക.

കേരളത്തിലെ മീനച്ചിലാറിന്റെ തീരത്തുള്ള ഒരു ഗ്രാമമാണ് **അരുമാനൂർ**. പള്ളം ബ്ലോക്ക് പഞ്ചായത്തിലുൾപ്പെട്ട ഈ ഗ്രാമം അയർക്കുന്നം ഗ്രാമപഞ്ചായത്തിന്റെ കീഴിലാണ് വരുന്നത്. ജില്ലാ ആസ്ഥാനമായ കോട്ടയത്തിന് 18 കിലോമീറ്റർ കിഴക്കായി ഇത് സ്ഥിതി ചെയ്യുന്ന ഇവിടെനിന്ന് പള്ളത്തേയ്ക്കുള്ള ദൂരം 18 കിലോമീറ്റർ ആണ്. ഏറ്റുമാനൂർ, അയർക്കുന്നം പട്ടണങ്ങൾക്കിടയിൽ സ്ഥിതി ചെയ്യുന്ന ഈ ഗ്രാമത്തിൽ 2000 ജനസംഖ്യയുണ്ട്.

## അവലംബം
ഇഞ്ചിയാനി

കേരളത്തിലെ കോട്ടയം ജില്ലയിലെ കാഞ്ഞിരപ്പള്ളി താലൂക്കിനു കീഴിൽ, മുണ്ടക്കയത്തിനടുത്തുള്ള ഒരു ഗ്രാമമാണ് **ഇഞ്ചിയാനി**. മുണ്ടക്കയം ഗ്രാമപഞ്ചായത്തിന്റെ കീഴിലാണ് ഇത് വരുന്നത്. ജില്ലാ  ആസ്ഥാനമായ കോട്ടയത്തിന് 48 കിലോമീറ്റർ കിഴക്കായി ഇത് സ്ഥിതി ചെയ്യുന്നു. കാഞ്ഞിരപ്പള്ളിയിൽ നിന്ന് ഈ ഗ്രാമത്തിലേയ്ക്ക് 5 കിലോമീറ്റർ ദൂരമുണ്ട്.

## സ്ഥാനം
ദേശീയ പാത 183 ൽ നിന്ന് 5 കിലോമീറ്റർ (3.1 മൈൽ) അകലെയായി സ്ഥിതിചെയ്യുന്ന ഈ ഗ്രാമത്തിലേയ്ക്ക് ചിറ്റടിയിൽ നിന്നോ പാറത്തോട് നിന്നോ ഇടക്കുന്നം വഴി ദേശീയപാതയിലേയ്ക്ക് പ്രവേശനം സാദ്ധ്യമാണ്.

## അവലംബം

വർഗ്ഗം:കോട്ടയം ജില്ലയിലെ ഗ്രാമങ്ങൾ
കടപ്ലാമറ്റം

കേരളത്തിലെ കോട്ടയം ജില്ലയിൽ പാലാ നഗരത്തിനു സമീപമുള്ള ഒരു ചെറിയ ഗ്രാമമാണ് **കടപ്ലാമറ്റം**. ഉഴവൂർ ബ്ലോക്ക് പഞ്ചായത്തിനു കീഴിൽ കടപ്ലാമറ്റം ഗ്രാമപഞ്ചായത്തിലാണ് ഒരു ഗ്രാമം. ജില്ലാ ആസ്ഥാനമായ കോട്ടയത്തിന് 19 കിലോമീറ്റർ വടക്കായി ഇത് സ്ഥിതി ചെയ്യുന്നത്. ഉഴവൂരിൽ നിന്ന് ഇവിടേയ്ക്കുള്ള ദൂരം 7 കിലോമീറ്റർ ആണ്. വലിയൊരു കാർഷിക മേഖലയായ ഈ ഗ്രാമത്തിലെ ഭൂരിഭാഗം ജനങ്ങളും കർഷകരാണ്. റബ്ബർ, തെങ്ങ്, വാഴ, കുരുമുളക്, ഇഞ്ചി എന്നിവയാണ് ഇവിടെ ഉൽപ്പാദിപ്പിക്കുന്ന പ്രധാന കാർഷിക വിളകൾ.

## ജനസംഖ്യ
സുറിയാനി ക്രിസ്ത്യൻ സമൂഹത്തിൻ്റെയും ഹിന്ദു സമൂഹത്തിൻ്റെയും വലിയ സാന്നിധ്യമാണ് കടപ്ലാമറ്റം ഗ്രാമത്തിൻറെ സംസ്കാരത്തെ പ്രധാനമായും സ്വാധീനിക്കുന്നത്.

## അവലംബം

വർഗ്ഗം:കോട്ടയം ജില്ലയിലെ ഗ്രാമങ്ങൾ
കിടങ്ങൂർ (കോട്ടയം)

കേരളത്തിലെ കോട്ടയം ജില്ലയിലെ ഒരു ഗ്രാമമാണ് **കിടങ്ങൂർ**. കോട്ടയം ജില്ലയിലെ രണ്ട് പ്രധാന പട്ടണങ്ങളായ കോട്ടയത്തിനും പാലായ്ക്കും ഇടയിലാണ് ഈ ഗ്രാമം സ്ഥിതി ചെയ്യുന്നത്. ഉഴവൂർ ബ്ലോക്ക് പഞ്ചായത്തിലുൾപ്പെട്ട കിടങ്ങൂർ ഗ്രാമപഞ്ചായത്തിനു കീഴിലുള്ള പ്രദേശമാണിത്.

## ഭൂമിശാസ്ത്രം
കിടങ്ങൂർ ഗ്രാമത്തിൻ്റെ ഹൃദയഭാഗത്തുകൂടിയാണ് മീനച്ചിലാർ ഒഴുകുന്നത്. പല പ്രാചീന കയ്യെഴുത്തുപ്രതികളിലും പരാമർശിക്കപ്പെടുന്ന ഈ ഗ്രാമം കുറഞ്ഞത് നാലാം നൂറ്റാണ്ടിലെങ്കിലും നിലനിന്നിരുന്നതായി കരുതപ്പെടുന്നു.

## വിദ്യാഭ്യാസം
75 വർഷങ്ങൾക്ക് മുമ്പ് ഒരു ലോവർ പ്രൈമറി സ്കൂളും രണ്ട് ഹൈസ്കൂളും ഉണ്ടായിരുന്നതിനാൽ ഈ ഗ്രാമം ഒരു കാലത്ത് സമീപ ഗ്രാമങ്ങളുടെ വിദ്യാഭ്യാസ കേന്ദ്രമായിരുന്നു. 1927-ൽ എൻഎസ്എസ് ഹൈസ്കൂൾ പണികഴിപ്പിച്ച സോഷ്യലിസ്റ്റ് ആയിരുന്ന ഇരിട്ടുകുഴിയിൽ പരമുപിള്ളയാണ് ഈ ഗ്രാമത്തിലെ ആദ്യത്തെ ലൈബ്രറി സ്ഥാപിച്ചത്. ഈ ചെറിയ ഗ്രാമത്തിന് സമീപത്തായി മൂന്ന് സെക്കൻഡറി സ്കൂളുകളും മൂന്ന് ലോവർ പ്രൈമറി സ്കൂളുകളും ഉണ്ടായിരുന്നതിനാൽ ഗ്രാമത്തിലെ സാക്ഷരതാ നിരക്ക് വളരെ ഉയർന്നതാണ്. KTU സിലബസ് പിന്തുടരുന്ന CAPE ന് കീഴിലുള്ള കിടങ്ങൂർ കോളേജ് ഓഫ് എഞ്ചിനീയറിംഗ് (CEK) എന്ന പേരിൽ ഒരു എഞ്ചിനീയറിംഗ് കോളേജും ഇവിടെ സ്ഥിതിചെയ്യുന്നു.

## മതം
ഏകദേശം 2000 വർഷത്തിലേറെ പഴക്കമുള്ള പ്രസിദ്ധമായ കിടങ്ങൂർ സുബ്രഹ്മണ്യ ക്ഷേത്രം കിടങ്ങൂരിൽ സ്ഥിതി ചെയ്യുന്നു. കൂടാതെ പിറയാർ ശിവകുളങ്ങര ക്ഷേത്രം, കത്തോലിക്കാ പള്ളിയായ ക്നാനായ കത്തോലിക്കാ പള്ളി (സെൻ്റ് മേരീസ് ചർച്ച്), സെൻ്റ് സെബാസ്റ്റ്യൻസ് ചർച്ച് മംഗലാരം (പാലാ രൂപത) എന്നിവയും ഇവിടെ സ്ഥിതി ചെയ്യുന്നു. 

## ശ്രദ്ധേയരായ ആളുകൾ

* കിടങ്ങൂർ ഗോപാലകൃഷ്ണപിള്ള, മുൻ എൻ.എസ്.എസ്. ജനറൽ സെക്രട്ടറി
* പി.കെ. വാസുദേവൻ നായർ, മുൻ കേരള മുഖ്യമന്ത്രി
* സിജോമോൻ ജോസഫ്, ഇന്ത്യൻ ക്രിക്കറ്റ് താരം
* മമിത ബൈജു, നടി

## അവലംബം
ഖേദ

ഇന്ത്യൻ സംസ്ഥാനമായ ഗുജറാത്തിലെ ഒരു നഗരവും മുനിസിപ്പാലിറ്റിയുമാണ് **ഖേദ**. ബ്രിട്ടീഷ് ഭരണകാലത്ത് ഖേദ അറിയപ്പെട്ടിരുന്നത് **കൈര** എന്നാണ് . ഖേദ ജില്ലയുടെ പ്രധാന നഗരമായിരുന്നു ഇത്. പുകയില ചെടികൾ വളർത്തുന്നതിൽ ഖേദ പ്രശസ്തമാണ്. ഏറ്റവും അടുത്തുള്ള റെയിൽവേ സ്റ്റേഷൻ മഹെമദവദ് ഖേദ റോഡാണ്, ഏറ്റവും അടുത്തുള്ള വിമാനത്താവളം അഹമ്മദാബാദ് എയർപോർട്ടുമാണ് .

## ചരിത്രം
"ഭൂമി" അല്ലെങ്കിൽ "വയൽ" എന്നർത്ഥം വരുന്ന *ക്ഷേത്ര* എന്ന സംസ്കൃത പദത്തിൽ നിന്നാണ് "ഖേദ" എന്ന പേര് വന്നത്. പുരാതന കാലത്ത്, ഇത് *ഖേതക* എന്നറിയപ്പെട്ടിരുന്നു, പഴയ കഥകളിലും എഴുത്തുകളിലും ഒരു പ്രദേശമായി പരാമർശിക്കപ്പെട്ടിരുന്നു. ബിസി രണ്ടാം നൂറ്റാണ്ടിൽ എഴുതിയ പാണിനിയുടെ വ്യാകരണത്തെക്കുറിച്ചുള്ള ഒരു പുസ്തകം *ഖേടക*ത്തെക്കുറിച്ച് പറയുന്നു.ചില പഴയ ഗ്രന്ഥങ്ങളിൽ ഇതിനെ *ദിവ്യനഗർ* എന്നും വിളിച്ചിരുന്നു. 7-ഉം 8-ഉം നൂറ്റാണ്ടുകളിലെ ചെമ്പ് ഫലകങ്ങൾ നമ്മോട് പറയുന്നത് *ഖേടക* ഭരണത്തിൻ്റെ ഒരു പ്രധാന പ്രദേശവും ബ്രാഹ്മണർ താമസിച്ചിരുന്ന സ്ഥലവുമാണെന്നാണ്. ഒരു കാലത്ത് ഏകദേശം 750 ഗ്രാമങ്ങൾ ഈ പ്രദേശത്തിൻ്റെ ഭാഗമായിരുന്നു.*ദശകുമാരചരിതം*, *പത്മപുരാണം* തുടങ്ങിയ മറ്റ് പല പഴയ രചനകളും സമ്പന്നമായ ചരിത്രമുള്ള ഒരു പ്രത്യേക നഗരമായി *ഖേടക*യെ പരാമർശിക്കുന്നു. വ്യത്യസ്ത രാജാക്കന്മാരും രാജവംശങ്ങളും ഭരിച്ചതിൻ്റെ നീണ്ട ചരിത്രമുണ്ട് ഖേദയ്ക്ക്. 10-ആം നൂറ്റാണ്ട് മുതൽ 14-ആം നൂറ്റാണ്ട് വരെ ഇത് ചൗലൂക്യ, വഗേല രാജവംശങ്ങൾ ഭരിച്ചു, തുടർന്ന് ഇത് ഗുജറാത്ത് സുൽത്താനേറ്റിൻ്റെ കീഴിലായി. 1700-കളിൽ, ബാബി രാജവംശം ഭരിച്ചു, അദ്ദേഹത്തിൻ്റെ നേതാവ് മഹ്മദ് ഖാൻ ബാബി അവിടെ ഒരു കോട്ട പണിതു. 1763-ൽ മറാഠികൾ കീഴടക്കുകയും പിന്നീട് 1803-ൽ ബ്രിട്ടീഷുകാർ ഈ പ്രദേശത്തിൻ്റെ നിയന്ത്രണം ഏറ്റെടുക്കുകയും ചെയ്തു. ബ്രിട്ടീഷ് ഭരണകാലത്ത് ഖേദ ബോംബെ പ്രസിഡൻസിയുടെ ഭാഗമായി. 
1917 മാർച്ചിൽ മഹാത്മാഗാന്ധി ഇവിടെ സത്യാഗ്രഹം നടത്തിയതോടെ ഈ പ്രദേശം ചരിത്രത്തിൽ ശ്രദ്ധേയമായി. ക്ഷാമകാലത്ത് ഉയർന്ന നികുതിക്കെതിരെയായിരുന്നു ഈ പ്രതിഷേധം. ഒരുകാലത്ത് ഖേദ ഭരിച്ചിരുന്ന ബാബി കുടുംബം പിന്നീട് ഖംബട്ടിലേക്കും അഹമ്മദാബാദിലേക്കും മാറി. കുടുംബത്തിലെ ചില അംഗങ്ങൾ ജുനഗഡ് സംസ്ഥാനത്തിൽ നിന്നുള്ളവരെപ്പോലെ മറ്റ് രാജകുടുംബങ്ങളുമായി വിവാഹം കഴിച്ചു.
## കോലി വിപ്ലവം
1803-ൽ ഖേഡയിലെ കോലി ജനത, പട്ടേലുകളുടെയും താക്കോർമാരുടെയും നേതൃത്വത്തിൽ ഈസ്റ്റ് ഇന്ത്യാ കമ്പനിക്കെതിരെ (EIC) കലാപം നടത്തി. ഖേഡയുടെയും സമീപ ഗ്രാമങ്ങളുടെയും നിയന്ത്രണം EIC ഏറ്റെടുത്തു, ജനങ്ങൾക്കായി പുതിയ നിയമങ്ങൾ സ്ഥാപിച്ചു. എന്നിരുന്നാലും, ഈ നിയമങ്ങൾ പാലിക്കാൻ കോലികൾ വിസമ്മതിച്ചു. തങ്ങളുടെ മേൽ ഭരിക്കാൻ ഇഐസിക്ക് അവകാശമില്ലെന്ന് അവരുടെ നേതാക്കൾ പ്രഖ്യാപിക്കുകയും കോടതിയിൽ ഹർജികൾ പോലും നൽകുകയും ചെയ്തു. അപേക്ഷകൾ അവഗണിച്ചപ്പോൾ, കോലികൾ ബ്രിട്ടീഷ് പ്രദേശങ്ങൾ ആക്രമിക്കാൻ തുടങ്ങി.1808 ആയപ്പോഴേക്കും കോലി നേതാക്കൾ പട്ടണങ്ങളും ഗ്രാമങ്ങളും ആക്രമിക്കാൻ തുടങ്ങി, വിളകൾ, മൃഗങ്ങൾ, മറ്റ് വസ്തുക്കൾ എന്നിവ പിടിച്ചെടുത്തു. അവരുടെ പ്രധാന ലക്ഷ്യങ്ങളിലൊന്ന് ധോൽക്ക താലൂക്കായിരുന്നു, അവിടെ 150 ഓളം കോലികൾ റെയ്ഡ് നടത്തി സുരക്ഷിതമായി അവരുടെ ഗ്രാമങ്ങളിലേക്ക് മടങ്ങി. കോലി ആക്രമണം തടയാൻ ഈസ്റ്റ് ഇന്ത്യാ കമ്പനി പാടുപെട്ടു.

## ഭൂമിശാസ്ത്രം
ഖേദ സ്ഥിതി ചെയ്യുന്നത് 22.75°N 72.68°E.[3] ഇതിന് ശരാശരി 21 മീറ്റർ (68 അടി) ഉയരമുണ്ട്. വത്രക്, ഷേധി നദികളുടെ തീരത്താണ് ഖേദ.

## അവലംബം

വർഗ്ഗം:Coordinates on Wikidata
കുരിശുംമൂട്

കേരളത്തിലെ കോട്ടയം ജില്ലയിൽ ചങ്ങനാശ്ശേരി നഗര പരിസരത്തുള്ള ഒരു ഗ്രാമമാണ് **കുരിശുമൂട്**. ഇത് വാഴപ്പള്ളി ഗ്രാമപഞ്ചായത്തിനു കീഴിലുള്ള പ്രദേശമാണ്. വലിയകുളം, ചെത്തിപ്പുഴ, കുന്നക്കാട്, ആനന്ദാശ്രമം, ഫാത്തിമാപുരം എന്നിവയാണ് കുരിശുമൂട് ഗ്രാമത്തിനു സമീപമുള്ള മറ്റ് പ്രദേശങ്ങൾ. ചങ്ങനാശ്ശേരി റെയിൽവേ സ്റ്റേഷനാണ് ഗ്രാമത്തിന് ഏറ്റവും അടുത്തുള്ള റെയിൽവേ സ്റ്റേഷൻ.

## അവലംബങ്ങൾ

വർഗ്ഗം:കോട്ടയം ജില്ലയിലെ ഗ്രാമങ്ങൾ
മഞ്ഞുമ്മേൽ

കേരളത്തിലെ കൊച്ചിയിൽ, പെരിയാർ നദിയോരത്തു സ്ഥിതി ചെയ്യുന്ന ഏലൂരിലെ ഒരു ഉപഗ്രഹ പട്ടണമാണ് **മഞ്ഞുമ്മേൽ**. ആലങ്ങാട് ബ്ലോക്ക് പഞ്ചായത്തിലുൾപ്പെട്ട ഇത് ഏലൂർ നഗരസഭയുടെ കീഴിലാണ് വരുന്നത്. മഞ്ഞുമ്മേലിന്റെ സമീപത്തുള്ള ഗ്രാമങ്ങൾ ആലങ്ങാട് (6 കി.മീ.), കടമക്കുടി (6 കി.മീ.), വരാപ്പുഴ (4 കി.മീ.), തൃക്കാക്കര (4 കി.മീ.),  ഇടപ്പള്ളി (4 കി.മീ.) എന്നിവയാണ്. എറണാകുളം ജില്ലയുടെയും തൃശൂർ ജില്ലയുടെയും അതിർത്തിയിലാണ് ഈ സ്ഥലം സ്ഥിതിചെയ്യുന്നത്.

## പദോൽപ്പത്തി
മഞ്ഞുമല എന്ന മലയാള വാക്കിൽ നിന്നാണ് മഞ്ഞുമ്മേൽ എന്ന പേര് ഉരുത്തിരിഞ്ഞത്. കാലങ്ങൾക്കുമുമ്പ് ആൾപാർപ്പില്ലാത്ത കിടന്ന ഈ സ്ഥലത്ത് മൂടൽമഞ്ഞ് കുന്നുകളെ മൂടിയിരുന്നു. ആ പേര് ഒടുവിൽ മഞ്ഞുമ്മേൽ എന്നായി മാറി.

## ചരിത്രം
മഞ്ഞുമ്മേൽ ഒരു കാർഷിക മേഖലയായിരുന്നു. മുമ്പ് കൃഷിയിറക്കിയ ഉൽപ്പന്നങ്ങൾ ബോട്ടിൽ എറണാകുളത്തേക്ക് അയച്ചിരുന്നു. പിന്നീട് ഈ പ്രദേശം വ്യവസായ അധിഷ്ഠിതമായി മാറിയതോടെ പെരിയാർ നദിയിലെ മലിനീകരണം ഭൂമി തരിശായി മാറുകയും ഈ പ്രദേശത്തെ, നിരവധി താമസക്കാർ കൃഷി ഉപേക്ഷിക്കുകയും ചെയ്തു.

മഞ്ഞുമ്മേലിൻറെ ചരിത്രം പതിനഞ്ചാം നൂറ്റാണ്ടിലേതാണ് എന്ന് പരാമർശമുണ്ട്. ഭൂരിഭാഗവും നദികളാൽ ചുറ്റപ്പെട്ട ഒരു പ്രദേശമായതിനാൽ തിരുവിതാംകൂറിലെ ഒരു ഭരണാധികാരി ടിപ്പു സുൽത്താന്റെ ആക്രമണങ്ങളെ  ചെറുക്കുന്നതിനായി ഇവിടെ ഒരു കോട്ട പണിതതായി റിപ്പോർട്ടുണ്ട്. സമീപത്തുള്ള കോട്ടക്കുന്ന് എന്ന സ്ഥലത്താണ് കോട്ട പണിതതായി പറയപ്പെടുന്നത്.

## ലാൻഡ്മാർക്കുകൾ
നൂറ്റാണ്ടുകൾ പഴക്കമുള്ള ഔവർ ലേഡി ഓഫ് ഇമ്മാക്കുലേറ്റ് കൺസെപ്ഷൻ പള്ളിയും 1887-ൽ നിർമ്മിച്ച കേരളത്തിലെ ആദ്യത്തെ മിഷൻ ആശുപത്രിയായ സെൻ്റ് ജോസഫ് ഹോസ്പിറ്റലും മഞ്ഞുമ്മേലിലെ രണ്ട് പ്രധാന അടയാളങ്ങളാണ്.

## അവലംബം
ഓച്ചന്തുരുത്ത്

കേരളത്തിലെ എറണാകുളം ജില്ലയിലെ ഒരു ദ്വീപായ വൈപ്പിനിലെ ഗ്രാമങ്ങളിലൊന്നാണ് **ഓച്ചന്തുരുത്ത്**. ഇത് വൈപ്പിന്റെ തെക്ക് ഭാഗത്താണ് സ്ഥിതിചെയ്യുന്നത്.

## ഭൂമിശാസ്ത്രം
എറണാകുളം ജില്ലയിലെ വൈപ്പിൻ ദ്വീപിലാണ് ഓച്ചന്തുരുത്ത് ഗ്രാമം സ്ഥിതി ചെയ്യുന്നത്. കൊച്ചി നഗരത്തിൽ നിന്ന് 3 മൈൽ (5 കിലോമീറ്റർ) വടക്കാണ് ഇതിന്റെ സ്ഥാനം. അവിടെ എത്തുന്നു. 2004-ൽ ഗോശ്രീ പാലങ്ങൾ കമ്മീഷൻ ചെയ്തതോടെ വൈപ്പിൻ ദ്വീപും പ്രധാന കരയും തമ്മിലുള്ള ബന്ധം വളരെയധികം മെച്ചപ്പെടുത്തി. വൈപ്പിനും ഫോർട്ട് കൊച്ചിക്കും ഇടയിൽ സ്ഥിരം ഫെറി, ബോട്ട് സർവീസുകളും ലഭ്യമാണ്.

## ടൂറിസം
പുതുവൈപ്പിനിലെ ലൈറ്റ് ഹൗസ് നിരവധി സഞ്ചാരികളെ ആകർഷിക്കുന്നു. എല്ലാ ദിവസവും ഉച്ചകഴിഞ്ഞ് 3 മുതൽ 5 വരെ ലൈറ്റ് ഹൗസ് വിനോദസഞ്ചാരികൾക്കായി തുറന്നിരിക്കുന്നു. പ്രസിദ്ധമായ ചെറായി ബീച്ചും പള്ളിപ്പുറം കോട്ടയും ഓച്ചന്തുരുത്തിനടുത്താണ് സ്ഥിതിചെയ്യുന്നത്.
## പ്രധാന സ്ഥാപനങ്ങൾ
* ആശാൻ മെമ്മോറിയൽ പബ്ലിക് ലൈബ്രറി ഓച്ചന്തുരുത്ത് 
## അവലംബം
ജിസ് ജോയ്

**ജിസ് ജോയ്** മലയാള ചലച്ചിത്ര രംഗത്ത് പ്രവർത്തിക്കുന്ന ഒരു ഡബ്ബിംഗ് ആർട്ടിസ്റ്റും എഴുത്തുകാരനും, സംവിധായകനും, ഗാനരചയിതാവുമാണ്. *[[ബൈസിക്കിൾ തീവ്‌സ്]]* എന്ന മലയാള ചിത്രത്തിലൂടെയാണ് അദ്ദേഹം സംവിധായകനായി അരങ്ങേറ്റം കുറിച്ചത്. തെലുങ്കിൽ നിന്ന് മലയാളത്തിലേക്ക് ഡബ്ബ് ചെയ്യുന്ന അല്ലു അർജുൻ ചിത്രങ്ങളിൽ അദ്ദേഹത്തിനുവേണ്ടി ജിസ് ജോയ് ശബ്ദം നൽകാറുണ്ട്.

## കരിയർ
തെലുങ്ക് നടൻ അല്ലു അർജുന് വേണ്ടി തെലുങ്കു ചിത്രങ്ങളുെ മലയാളം പതിപ്പുകൾക്കും പൃഥ്വിരാജിന്റെ ഡബ്ബ് ചെയ്ത ചിത്രങ്ങൾക്കും ശബ്ദം നൽകുന്ന ഒരു ഡബ്ബിംഗ് ആർട്ടിസ്റ്റായിട്ടാണ് ജിസ് ജോയ് തന്റെ സിനിമാ ജീവിതം ആരംഭിച്ചത്. പിന്നീട്, വിവിധ പരസ്യങ്ങളുടെ സംവിധായകനായും തിരക്കഥാകൃത്തായും പ്രവർത്തിച്ചു.

## സിനിമകൾ

### സംവിധായകൻ

### ഗാനരചയിതാവ്

### ഡബ്ബിംഗ് ആർട്ടിസ്റ്റ്

## അവലംബം
കോളേജ് ഓഫ് ക്ലൈമറ്റ് ചേഞ്ച് ആന്റ് എൻവിറോണ്മെന്റൽ സയൻസ്

കേരളത്തിലെ തൃശ്ശൂർ ജില്ലയിലെ വെള്ളാനിക്കരയിൽ സ്ഥിതിചെയ്യുന്ന സ്ഥാപനമാണ് **കാലാവസ്ഥ വ്യതിയാന പരിസ്ഥിതി ശാസ്ത്ര കോളേജ്**.  കാലാവസ്ഥാ വ്യതിയാനത്തെക്കുറിച്ച് പഠിക്കുന്നതിനായി 2010ൽ കേരള കാർഷിക സർവകലാശാലയാണ്  ഈ സ്ഥാപനം ആരംഭിച്ചത് . മുമ്പ് അക്കാദമി ഓഫ് ക്ലൈമറ്റ് ചേഞ്ച് എജ്യുക്കേഷൻ ആൻഡ് റിസർച്ച് (എസിസിഇആർ) എന്നാണ് അറിയപ്പെട്ടിരുന്നത്. കാലാവസ്ഥാ വ്യതിയാന പൊരുത്തപ്പെടൽ എന്ന വിഷയത്തിൽ എം. എസ്. സി  (ഇന്റഗ്രേറ്റഡ്) അഞ്ച് വർഷത്തെ കോഴ്സുണ്ട്.  കാലാവസ്ഥാ വ്യതിയാനവും പരിസ്ഥിതി ശാസ്ത്രവും എന്ന വിഷയത്തിൽ ബി. എസ്. സി നാല് വർഷത്തെ കോഴ്സും നടത്തുന്നു. 

## ചരിത്രം
ലഘുചിത്രം|2012 നവംബർ 2
2010 സെപ്റ്റംബർ 6ന് കോഴ്സ് ഉദ്ഘാടനം ചെയ്തപ്പോൾ ആദ്യ ബാച്ചിന്റെ പ്രാരംഭ ക്ലാസുകൾ എറണാകുളം പനങ്ങാടിലെ ഫിഷറീസ് കോളേജിലായിരുന്നു ആരംഭിച്ചത്. 2010ൽ സി. ഒ. എഫിനെ കേരള ഫിഷറീസ് ആൻഡ് ഓഷ്യൻ സ്റ്റഡീസിൽ നിന്ന് വേർപെടുത്തിയ ശേഷം, വിദ്യാർത്ഥികളെ താൽക്കാലികമായി വെള്ളാനിക്കരയിലെ കേരള കാർഷിക സർവ്വകലാശാലയുടെ പ്രധാന കാമ്പസിൽ സ്ഥിതിചെയ്യുന്ന ഒരു കെട്ടിടത്തിലേക്ക് മാറ്റി. ജി. എസ്. എൽ. എച്ച്. വി പ്രസാദ് റാവുവായിരുന്നു ആദ്യത്തെ സ്പെഷ്യൽ ഓഫീസർ. 2015 വരെ വിദ്യാർത്ഥികൾ അവിടെ തുടർന്നു, ഏകദേശം അഞ്ച് വർഷത്തെ കാലയളവിൽ കോളേജ് അതിന്റെ പൂർണ്ണ ശേഷിയിലേക്ക് വളർന്നു. 2015 സെപ്റ്റംബർ 28ന് അന്നത്തെ കേരള മുഖ്യമന്ത്രിയായിരുന്ന ഉമ്മൻ ചാണ്ടിയാണ് പുതിയ കോളേജ് കെട്ടിടം ഉദ്ഘാടനം ചെയ്തത്.2020ൽ കോളേജിന്റെ പേര് കോളേജ് ഓഫ് ക്ലൈമറ്റ് ചേഞ്ച് ആൻഡ് എൻവയോൺമെന്റൽ സയൻസ് എന്ന് മാറ്റുകയും  ഒരു പുതിയ ‍ഡി്ഗ്രി കോഴ്സ് ആരംഭിക്കുകയും ചെയ്തു. കാലാവസ്ഥാ വ്യതിയാനവും പരിസ്ഥിതി ശാസ്ത്രവും എന്ന വിഷയത്തിൽ ബി.എസ്.സി (ഓണേഴ്സ്) കോഴ്സ് നടത്തുന്നു.

## കോഴ്സുകൾ

* എം. എസ്. സി. (ഇന്റഗ്രേറ്റഡ്) കാലാവസ്ഥാ വ്യതിയാന പൊരുത്തപ്പെടുത്തൽ
* ബി. എസ്സി (ഓണേഴ്സ്) കാലാവസ്ഥാ വ്യതിയാനവും പരിസ്ഥിതി ശാസ്ത്രവും

## അവലംബങ്ങൾ

വർഗ്ഗം:Coordinates on Wikidata
വടവുകോട്

കേരളത്തിലെ എറണാകുളം ജില്ലയിലെ പുത്തൻകുരിശ് പട്ടണത്തിനടുത്തുള്ള ഒരു ഗ്രാമമാണ് **വടവുകോട്**. വടവുകോട് ബ്ലോക്ക് പഞ്ചായത്തിൽ വടവുകോട്-പുത്തൻകുരിശ് ഗ്രാമപഞ്ചായത്തിലുൾപ്പെട്ടതാണ് ഈ ഗ്രാമം. സമുദ്രനിരപ്പിൽനിന്ന് ഏകദേശം 12 മീറ്റർ ഉയരത്തിൽ സ്ഥിതിചെയ്യുുന്ന ഈ ഗ്രാമം പുത്തൻകുരിശ് പട്ടണത്തിന് സമീപത്തെ വികസ്വര ഗ്രാമങ്ങളിലൊന്നാണിത്. കാണിനാട്, പാങ്കോട് എന്നീ സമീപത്തുള്ള രണ്ട് ഗ്രാമങ്ങളെ തമ്മിൽ ഇത് ബന്ധിപ്പിക്കുന്നു. വടവുകോട് എല്ലാ മലയാള മാസത്തിലെയും ആദ്യ ദിവസം നടക്കുന്ന കാളച്ചന്തയുടെ പേരിൽ അറിയപ്പെടുന്നു.

## സ്ഥാപനങ്ങൾ

### വിദ്യാലങ്ങൾ

* രാജർഷി മെമ്മോറിയൽ ഹയർ സെക്കൻഡറി സ്കൂൾ
* ഗവ. എൽ.പി. സ്കൂൾ വടവുകാട്
* RMTTI, വടവുകോട്.

### സർക്കാർ ഓഫീസുകൾ

* വില്ലേജ് ഓഫീസ്
* കമ്മ്യൂണിറ്റി ഹെൽത്ത് സെൻ്റർ
* കൃഷി ഓഫീസ്.

### ആരാധനാലയങ്ങൾ

* സെൻ്റ് മേരീസ് ഓർത്തഡോക്സ് പള്ളി
* സെൻ്റ് മേരീസ് സുറിയാനി യാക്കോബായ പള്ളി

## അവലംബം
തൃക്കാരിയൂർ

കേരളത്തിലെ എറണാകുളം ജില്ലയിലെ കോതമംഗലം ബ്ലോക്ക് പഞ്ചായത്തിൽ, നെല്ലിക്കുഴി ഗ്രാമപഞ്ചായത്തിലുൾപ്പെട്ട ഒരു ഗ്രാമമാണ് **തൃക്കാരിയൂർ**. ഗ്രാമത്തിനു സമീപത്തായി സ്ഥിതിചെയ്യുന്ന തൃക്കാരിയൂർ മഹാദേവ ക്ഷേത്രം പ്രസിദ്ധമാണ്. കോതമംഗലം, മാതിരപ്പിള്ളി, അയ്യങ്കാവ്, അശമന്നൂർ, കീരംപാറ എന്നിവയാണ് തൃക്കാരിയൂരിന്റ്  സമീപത്തുള്ള മറ്റ് ഗ്രാമങ്ങൾ.

## ജനസംഖ്യ
2001 ലെ കനേഷുമാരി പ്രകാരം തൃക്കാരിയൂർ ഗ്രാമത്തിൽ 7125 പുരുഷന്മാരും 7299 സ്ത്രീകളും ഉൾപ്പെടെ 14424 ജനസംഖ്യ ഉണ്ടായിരുന്നു.

## അവലംബം
തൃക്കളത്തൂർ

കേരളത്തിലെ എറണാകുളം ജില്ലയിലെ പെരുമ്പാവൂർ, മൂവാറ്റുപുഴ, കോതമംഗലം, കോലഞ്ചേരി പട്ടണങ്ങൾക്ക് സമീപം സ്ഥിതി ചെയ്യുന്ന ഒരു ഗ്രാമമാണ് **തൃക്കളത്തൂർ**.

## ഭൂമിശാസ്ത്രം
തൃക്കളത്തൂർ ഗ്രാമത്തിൽ താഴെപ്പറയുന്ന സ്ഥലങ്ങൾ ഉൾക്കൊള്ളുന്നു:

* സൊസൈറ്റിപടി
* മേക്കാട്ടുംപടി
* കാവുംപടി
* പള്ളിത്താഴം
* പള്ളിച്ചിറങ്ങര
* സേനയ്ഗിരി
* പുന്നോപ്പടി

## രാഷ്ട്രീയം
ഇടുക്കി ലോക്‌സഭാ മണ്ഡലത്തിന്റെയും മൂവാറ്റുപുഴ നിയമസഭാ മണ്ഡലത്തിന്റെയും കീഴിലാണ് ഈ ഗ്രാമം സ്ഥിതി ചെയ്യുന്നത്. 2004 വരെ ഇത് പഴയ മൂവാറ്റുപുഴയുടെ ലോകസഭാ മണ്ഡലത്തിന്റെ ഭാഗമായിരുന്നു. പായിപ്ര പഞ്ചായത്തിൻ്റെയും മുളവൂർ വില്ലേജിൻ്റെയും ഭാഗമാണ് തൃക്കളത്തൂർ ഗ്രാമം. മൂവാറ്റുപുഴയിലെ മുൻ എം.എൽ.എ.മാരായ ബാബു പോളും എൽദോ എബ്രഹാമും തൃക്കളത്തൂർ സ്വദേശികളാണ്.

## വിദ്യാഭ്യാസ സ്ഥാപനങ്ങൾ
1. ഗവൺമെന്റ് എൽ.പി.ജി.എ.സ്, സൊസൈറ്റിപടി തൃക്കളത്തൂർ

2. ഗവൺമെന്റ്  എൽ.പി.ബി.എസ്., പള്ളിത്താഴം, തൃക്കളത്തൂർ

3. എൻ.എസ്.എസ്. ഹൈസ്കൂൾ, സൊസൈറ്റിപടി, തൃക്കളത്തൂർ

## മതം
തൃക്കളത്തൂരിലെ ജനസംഖ്യയിൽ ഹിന്ദുക്കളും സുറിയാനി ക്രിസ്ത്യാനികളും മുസ്ലീങ്ങളും ഉൾപ്പെടുന്നു.

## അവലംബം
തേവയ്ക്കൽ

കേരളത്തിലെ എറണാകുളം ജില്ലയുടെ ഒരു പ്രാന്തപ്രദേശമാണ് **തേവക്കൽ**. കൊച്ചി ഇൻഫോപാർക്ക് തേവയ്ക്കലിൽ നിന്ന് ഏകദേശം 2 കിലോമീറ്റർ അകലെയാണ്. കുഴിവേലിപ്പടി, കൊല്ലങ്കുടിമുഗൽ, കങ്ങരപ്പടി എന്നിവയ്ക്കടുത്താണ് ഈ പ്രദേശം.

## ആരാധനാലയങ്ങൾ

* പൊന്നക്കുടം ഭഗവതി ക്ഷേത്രം
* മണിയത്രക്കാവ് ദുർഗാ ഭദ്രകാളി ക്ഷേത്രം.

## അവലംബം
കപ്രശ്ശേരി

എറണാകുളം ജില്ലയിലെ ഒരു ഗ്രാമമാണ് **കപ്രശ്ശേരി**. സേലം മുതൽ കൊച്ചി വരെ നീളുന്ന ദേശീയ പാത 544 ൽ (ഇന്ത്യ) (പഴയ NH47) ഇത് സ്ഥിതി ചെയ്യുന്നു. കേരളത്തിലെ രണ്ട് പ്രധാന പട്ടണങ്ങളായ ആലുവയ്ക്കും അങ്കമാലിയ്ക്കും ഇടയിലാണ് ഇത് സ്ഥിതി ചെയ്യുന്നത്.

## അവലോകനം
ആലുവ, അങ്കമാലി, കാലടി, കൊച്ചിൻ എയർപോർട്ട്, കാഞ്ഞൂർ എന്നിവയെ ബന്ധിപ്പിക്കുന്ന പാതകളുടെ ഒരു ശൃംഖലയുമായി ഇത് ബന്ധിപ്പിക്കപ്പെടുന്നു. ഇവിടെയുള്ള മോഡൽ ടെക്നിക്കൽ ഹയർസെക്കൻഡറി സ്കൂൾ ഗ്രാമത്തിലെ ഒരു പ്രധാന അടയാളമാണ്. കപ്രശ്ശേരിയിലെ പ്രധാന ക്ഷേത്രങ്ങളിലൊന്നാണ് ഇവിടെയുള്ള ശ്രീകൃഷ്ണ ക്ഷേത്രം. ചേരിക്കണ്ടക്കാവ് ഭഗവതി ക്ഷേത്രം, കുറുവപ്പള്ളം വനദുർഗ ക്ഷേത്രം എന്നിവയും ഇവിടെ സ്ഥിതിചെയ്യുന്നു. 1976-ൽ സ്ഥാപിതമായ കപ്രശ്ശേരി ലിറ്റിൽ ഫ്ലവർ ചർച്ച് ഗ്രാമത്തിൻ്റെ ഹൃദയഭാഗത്താണുള്ളത്. ഇവിടെനിന്ന് കൊച്ചിൻ അന്താരാഷ്ട്ര വിമാനത്താവളത്തിലേയ്ക്ക് ഏകദേശം 4 കിലോമീറ്ററും ആലുവ റെയിൽവേ സ്റ്റേഷനിലേയ്ക്ക് 7 കിലോമീറ്റർ ദൂരവുമുണ്ട്.

## അവലംബം
കൂനംതൈ

കേരളത്തിലെ കൊച്ചി നഗരത്തിന്റെ ഒരു പ്രാന്തപ്രദേശമാണ് **കൂനംതൈ**. നഗരമധ്യത്തിൽ നിന്ന് ഏകദേശം 8 കിലോമീറ്റർ അകലെയായി സ്ഥിതി ചെയ്യുന്ന ഇത് കളമശ്ശേരി മുനിസിപ്പാലിറ്റിയിലെ വാർഡുകളിലൊന്നാണ്.

## അവലംബം
കിഴക്കുംഭാഗം

കേരളത്തിലെ എറണാകുളം ജില്ലയിൽ കൂവപ്പടി ഗ്രാമത്തിനു സമീപം കാഞ്ഞൂരിൽ സ്ഥിതി ചെയ്യുന്ന ഒരു ഗ്രാമമാണ് **കിഴക്കുംഭാഗം**.

## ജനസംഖ്യ
2001 ലെ ഇന്ത്യൻ കനേഷുമാരി പ്രകാരം കിഴക്കുംഭാഗം ഗ്രാമത്തിലെ ജനസംഖ്യ 4,940 പുരുഷന്മാരും 5,098 സ്ത്രീകളും ഉൾപ്പെടെ 10,038 ആയിരുന്നു.

## അവലംബം
ആമ്പല്ലൂർ (എറണാകുളം)

കേരളത്തിലെ കൊച്ചി നഗരത്തിന്റെ ഒരു പ്രാന്തപ്രദേശമാണ് **ആമ്പല്ലൂർ**. മുളന്തുരുത്തി ബ്ലോക്ക് പഞ്ചായത്തിൽ, ആമ്പല്ലൂർ ഗ്രാമപഞ്ചായത്തിന്റെ ഭാഗമാണ് ഈ ഗ്രാമം. ജില്ലാ ആസ്ഥാനമായ കാക്കനാടിന് 20 കിലോമീറ്റർ കിഴക്കായി സ്ഥിതിചെയ്യുന്ന ഇവിടേയ്ക്ക് മുളന്തുരുത്തിയിൽ നിന്ന് 3 കിലോമീറ്റർ ദൂരമുണ്ട്.

## ജനസംഖ്യ
2001 ലെ ഇന്ത്യൻ കനേഷുമാരി പ്രകാരം, ആമ്പല്ലൂർ ഗ്രാമത്തിലെ ജനസംഖ്യ 5763 പുരുഷന്മാരും 5994 സ്ത്രീകളും ഉൾപ്പെടെ 11757 ആയിരുന്നു.

## സ്ഥാനം
കൊച്ചി നഗരകേന്ദ്രത്തിൽ നിന്ന് ഏകദേശം 20 കിലോമീറ്റർ അകലെയാണ് ആമ്പല്ലൂർ ഗ്രാമം സ്ഥിതി ചെയ്യുന്നത്. എറണാകുളം ജില്ലയുടെ തെക്കേയറ്റത്ത് രൂപപ്പെടുന്ന ആമ്പല്ലൂർ ഗ്രാമപഞ്ചായത്തിന്റെ ഭാഗമാണിത്. എറണാകുളം-തലയോലപ്പറമ്പ് പ്രധാന പാതയിലാണ് ആമ്പല്ലൂർ ഗ്രാമത്തിന്റെ സ്ഥാനം. തിരുവാണിയൂർ (10 കി.മീ.), പിറവം (11 കി.മീ.), ചോറ്റാനിക്കര (9 കി.മീ.), ഉദയംപേരൂർ (5 കി.മീ.) എന്നിവയാണ് ആമ്പല്ലൂരിന്റെ സമീപത്തുള്ള മറ്റു ഗ്രാമങ്ങൾ. 

ആമ്പല്ലൂരിലെ പ്രധാന കവലയാണ് ആമ്പല്ലൂർ പള്ളിത്താഴം. ഈ പ്രദേശത്തെ പ്രധാന ക്ഷേത്രങ്ങൾ ഭഗവതി ക്ഷേത്രങ്ങളായ ആമ്പല്ലൂർ കാവും കൂട്ടേ കാവും ആണ്. ഗ്രാമത്തിനു സമീപത്തായി ഒരു പ്രധാന കൃഷ്ണ ക്ഷേത്രമായ ആമ്പല്ലൂർ തൃക്കോവിൽ സ്ഥിതിചെയ്യുന്നു. 1810-ൽ സ്ഥാപിതമായ സെൻ്റ് ഫ്രാൻസിസ് അസീസി സീറോ മലബാർ കത്തോലിക്കാ ദേവാലയം ഈ ജംഗ്ഷനിലാണ്. ഇവിടുത്തെ ആദ്യത്തെ വിദ്യാലയമായ സെൻ്റ് ഫ്രാൻസിസ് യുപി സ്കൂൾ അതിന്റെ ശതാബ്ദി സമീപകാലത്ത് ആഘോഷിച്ചു.

പെരുമ്പിള്ളി, ആരക്കുന്നം, കാഞ്ഞിരമറ്റം, എടയ്ക്കാട്ടുവയൽ എന്നിവ ആമ്പല്ലൂരിനോട് ചേർന്നുള്ള ഏതാനും സ്ഥലങ്ങളാണ്.

## ഗതാഗതം
കാഞ്ഞിരമറ്റം റെയിൽവേ സ്റ്റേഷൻ, മുളന്തുരുത്തി റെയിൽവേ സ്റ്റേഷൻ എന്നിവയാണ് ആമ്പല്ലൂർ ഗ്രാമത്തിന് സമീപത്തുള്ള റെയിൽവേ സ്റ്റേഷനുകൾ.

## അവലംബം
മണ്ണൂർ (എറണാകുളം)

കേരളത്തിലെ എറണാകുളം ജില്ലയിൽ മൂവാറ്റുപുഴയ്ക്കടുത്തുള്ള ഒരു ഗ്രാമമാണ് **മണ്ണൂർ**. ഈ ഗ്രാമത്തിലേയ്ക്ക് പെരുമ്പാവൂരിൽ നിന്ന് 10 കിലോമീറ്ററും മൂവാറ്റുപുഴയിൽ നിന്ന് 8 കിലോമീറ്ററും ദൂരമുണ്ട്. 

## അവലംബം
മുല്ലപ്പുഴച്ചാൽ

കേരളത്തിലെ എറണാകുളം ജില്ലയിൽ സ്ഥിതി ചെയ്യുന്ന ഒരു ഗ്രാമമാണ് **മുല്ലപ്പുഴച്ചാൽ**. ആയവന ഗ്രാമപഞ്ചായത്തിന്റേയും മൂവാറ്റുപുഴ താലൂക്കിന്റേയും ഭാഗമാണ് ഈ ഗ്രാമം. ഇടുക്കി പാർലമെൻ്റ് മണ്ഡലത്തിൽ ഉൾപ്പെട്ടിരിക്കുന്ന ഇത് മൂവാറ്റുപുഴ നിയമസഭാ മണ്ഡലത്തിലാണ്. ജില്ലാ ആസ്ഥാനമായ കാക്കനാടിന് നിന്ന് 49 കിലോമീറ്റർ കിഴക്കായി സ്ഥിതി ചെയ്യുന്ന ഇവിടേയ്ക്ക് മൂവാറ്റുപുഴയിൽ നിന്ന് 6 കിലോമീറ്റർ ദൂരമുണ്ട്. എറണാകുളം ജില്ലയുടേയും ഇടുക്കി ജില്ലയുടേയും അതിർത്തിയിലാണ് ഈ സ്ഥലം സ്ഥിതി ചെയ്യുന്നത്.

## പരിസരപ്രദേശങ്ങൾ
കല്ലൂർക്കാട്

ആവോലി

ബെത്ലഹേം

വാഴക്കുളം

ആയവന

## അവലംബം
അമ്മകണ്ടകര

കേരളത്തിൽ പത്തനംതിട്ട ജില്ലയിലെ അടൂരിലെ പറക്കോടിനു സമീപത്തുള്ള ഒരു ഗ്രാമമാണ് അമ്മകണ്ടകര. പള്ളിക്കൽ ഗ്രാമപഞ്ചായത്തിലെ ഒരു തിരഞ്ഞെടുപ്പ് വാർഡ് കൂടിയാണിത്.

## സ്ഥാപനങ്ങൾ
കേരള സർക്കാരിന്റെ കീഴിലുള്ള ക്ഷീരവികസന വകുപ്പിന് അമ്മകണ്ടകരയിൽ ഒരു സംരംഭകത്വ വികസന കേന്ദ്രമുണ്ട്.

## അവലംബം

വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
ചുങ്കപ്പാറ

കേരള സംസ്ഥാനത്തെ പത്തനംതിട്ട ജില്ലയിലെ ഒരു ചെറിയ ഗ്രാമമാണ് **ചുങ്കപ്പാറ**. തിരുവല്ലയ്ക്ക് 26 കിലോമീറ്റർ (16 മൈൽ) കിഴക്കായായി ചുങ്കപ്പാറ സ്ഥിതി ചെയ്യുന്നു കാഞ്ഞിരപ്പള്ളി, റാന്നി, മണിമല, മല്ലപ്പള്ളി, കറുകച്ചാൽ, എരുമേലി എന്നിവയാണ് മറ്റ് സമീപത്തുള്ള പട്ടണങ്ങൾ.

## വിദ്യാഭ്യാസ സ്ഥാപനങ്ങൾ
സെന്റ് ജോർജ് എച്ച്.എസ്. ചുങ്കപ്പാറ

സി.എം.എസ്. എൽപിഎസ് ചുങ്കപ്പാറ

ആലപ്രക്കാട് ഗവ.എൽ.പി.എസ്

കോട്ടാങ്ങൽ ഗവ.എൽ.പി.എസ്

അൽ ഹിന്ദ് പബ്ലിക് സ്കൂൾ

സെന്റ് ജോസഫ് എച്ച്എസ്, കുളത്തൂർ

അസീസി സെന്റർ, പ്രത്യേക കഴിവുള്ള കുട്ടികൾക്കായി.

ക്രിസ്തുരാജ ഇംഗ്ലീഷ് മീഡിയം സ്കൂൾ

ഗവ. എൽ.വി.എൽ.പി. സ്കൂൾ, കുളത്തൂർ (പൊറ്റമല)

ഗവ. എൽ.പി. സ്കൂൾ, കുളത്തൂർ

## അവലംബം
ചാത്തങ്കരി

കേരളത്തിലെ പത്തനംതിട്ട ജില്ലയിലെ തിരുവല്ല താലൂക്കിൽ, പെരിങ്ങര ഗ്രാമപഞ്ചായത്തിലുൾപ്പെട്ട ഒരു ഗ്രാമമാണ് **ചാത്തങ്കരി**. ഭൂമിശാസ്ത്രപരമായി, വിശാലമായ കുട്ടനാട് പ്രദേശത്തിൻ്റെ ഭാഗമാണ് ഈ ഗ്രാമം. പെരിങ്ങരയിൽ നിന്ന് 1.7 കിലോമീറ്റർ പടിഞ്ഞാറും തിരുവല്ലയിൽ നിന്ന് 6 കിലോമീറ്റർ കിഴക്കുമായാണ് ചാത്തങ്കരി ഗ്രാമം സ്ഥിതി ചെയ്യുന്നത്.

## ആരാധനാലയങ്ങൾ

* സെൻ്റ് പോൾസ് മാർത്തോമ്മാ പള്ളി.
* ചാത്തങ്കരി ശ്രീ ഭഗവതി ക്ഷേത്രം
* സെന്റ് മാത്യൂസ് മാർത്തോമ്മാ പള്ളി
* സെൻ്റ് ജോസഫ് ചാപ്പൽ ചാത്തങ്കരി
* സെൻ്റ് മേരീസ് മലങ്കര കത്തോലിക്കാ പള്ളി
* ഷാരോൺ ഫെല്ലോഷിപ്പ് ചർച്ച്
* ചാത്തങ്കരി ശ്രീ അർദ്ധനാരീശ്വര ക്ഷേത്രം.

## വിദ്യാലയങ്ങൾ

* ഗവ.എൽപി സ്കൂൾ
* ഗവ. ന്യൂ എൽപി സ്കൂൾ

എസ്.എൻ.ഡി.പി. ഹൈസ്കൂൾ, ചാത്തങ്കരി

## രാഷ്ട്രീയം
കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്), കേരള കോൺഗ്രസ് (എം), ഇന്ത്യൻ നാഷണൽ കോൺഗ്രസ് എന്നിവയാണ് ഈ പ്രദേശത്തെ പ്രധാന രാഷ്ട്രീയ പാർട്ടികൾ.

## ആശുപത്രികൾ

* കമ്മ്യൂണിറ്റി ഹെൽത്ത് സെൻ്റർ, ചാത്തങ്കരി.
* മനക് ഹോസ്പിറ്റൽ, ചാത്തങ്കരി മുക്ക്.

## ഗതാഗതം

### ബസ്
ചാത്തങ്കരി ജംഗ്ഷനിൽ നിന്ന് കേരളത്തിൻ്റെ മറ്റ് ഭാഗങ്ങളിലേക്ക് സ്വകാര്യ ബസ് ലഭ്യമാണ്.

### റെയിൽവേ
തിരുവല്ല റെയിൽവേ സ്റ്റേഷനാണ് ചാത്തങ്കരിക്ക് സമീപമുള്ള റെയിൽവേ സ്റ്റേഷൻ.

### വായു
ചാത്തങ്കരിയിൽ നിന്ന് ഏകദേശം 115 കിലോമീറ്റർ അകലെയാണ് കൊച്ചിൻ അന്താരാഷ്ട്ര വിമാനത്താവളം സ്ഥിതിചെയ്യുന്നത്.

## അവലംബം
പറക്കോട്

കേരളത്തിലെ പത്തനംതിട്ട ജില്ലയിലെ അടൂരിന്റെ പ്രാന്തപ്രദേശത്ത് സ്ഥിതി ചെയ്യുന്ന ഒരു ഗ്രാമമാണ് **പറക്കോട്**. അടൂർ താലൂക്കിൻ്റെ കീഴിലുള്ള പ്രദേശമാണിത്.

## ഭൂമിശാസ്ത്രം
കായംകുളം-പുനലൂർ റോഡിലെ ജംക്‌ഷനാണ് പറക്കോടിൻ്റെ പ്രധാനഭാഗം. ഇത് പത്തനാപുരം, പുനലൂർ തുടങ്ങിയ സ്ഥലങ്ങളെ അടൂരുമായി ബന്ധിപ്പിക്കുന്നു.

## രാഷ്ട്രീയം
പത്തനംതിട്ട ജില്ലാ പഞ്ചായത്തിന്റെ ഭാഗമാണ് പറക്കോട്. പത്തനംതിട്ട ലോക്‌സഭാ മണ്ഡലത്തിലും അടൂർ നിയമസഭാ മണ്ഡലത്തിന്റെ കീഴിലുമാണ് ഇത് വരുന്നത്. അടൂരിലെ നിലവിലെ എംഎൽഎയ ചിറ്റയം ഗോപകുമാറും പത്തനംതിട്ട പാർലമെൻ്റ് അംഗം ആൻ്റോ ആൻ്റണിയുമാണ്.

## അവലംബം
വെളിയന്നൂർ

കേരളത്തിലെ കോട്ടയം ജില്ലയിലെ വെളിയന്നൂർ ഗ്രാമപഞ്ചായത്തിലെ ഒരു ഗ്രാമമാണ് **വെളിയന്നൂർ**. ജില്ലാ ആസ്ഥാനമായ കോട്ടയത്തിന് 33 കിലോമീറ്റർ വടക്ക് ഭാഗത്തായി സ്ഥിതി ചെയ്യുന്ന ഈ ഗ്രാമത്തിൽനിന്ന് ഉഴവൂരിലേയ്ക്കുള്ള ദൂരം 8 കിലോമീറ്റർ ആണ്.

## ജനസംഖ്യ
2001 ലെ കനേഷുമാരി പ്രകാരം വെളിയന്നൂരിൽ 5114 പുരുഷന്മാരും 5042 സ്ത്രീകളും ഉൾപ്പെടെ 10156 ആയിരുന്നു ജനസംഖ്യ.

## അവലംബം
വണ്ടൻപതാൽ

കേരളത്തിലെ കോട്ടയം ജില്ലയിലെ ഒരു ചെറിയ ഗ്രാമമാണ് **വണ്ടൻപതാൽ**.

## ഭൂമിശാസ്ത്രം
ഒരു വശത്ത് ട്രാവൻകൂർ റബ്ബർ & ടീ (TR&T) തോട്ടവും മറുവശത്ത് ഒരു തേക്കിൻ തോട്ടവുമുള്ള വണ്ടൻപതാൽ ഗ്രാമം സമൃദ്ധമായ ഹരിത സസ്യജാലങ്ങളാൽ വലയം ചെയ്യപ്പെട്ടിരിക്കുന്നു. കോട്ടയം, ഇടുക്കി ജില്ലകൾക്കിടയിലൂടെ ഒഴുകുന്ന മണിമലയാർ ഇരു ജില്ലകൾക്കുമിടയിലെ അതിർത്തി രേഖ വരയ്ക്കുന്നു.

## സാമ്പത്തികം
ഈ ഗ്രാമത്തിലെ താമസക്കാരുടെ പ്രധാന ഉപജീവനമാർഗ്ഗം നാണ്യവിളയായ റബ്ബർ അടിസ്ഥാനമാക്കിയ കൃഷിയാണ്. ലാറ്റക്‌സിന് വിലയിടിഞ്ഞപ്പോൾ പല കർഷകരും വാനില കൃഷിയിലേയ്ക്ക് മാറി. റബ്ബറിന് പുറമെ മല്ലി, ഇഞ്ചി, മരച്ചീനി എന്നിവയാണ് ഈ പ്രദേശത്തെ പ്രധാന കാർഷിക വിളകൾ. മുണ്ടക്കയത്ത് നിന്ന് 2 കിലോമീറ്റർ ദൂരമാണ് ഈ ഗ്രാമത്തിലേയ്ക്ക്. ഗ്രാമത്തിൽ സെൻ്റ് പോൾസ് പള്ളി സ്ഥിതിചെയ്യുന്നു. നാല് പതിറ്റാണ്ട് മുമ്പ് ഇത് ഒരു വനപ്രദേശമായിരുന്നു.

## വിദ്യാലയങ്ങൾ

* സെൻ്റ് പോൾസ് എൽ.പി. സ്കൂൾ, വണ്ടൻപതാൽ 
* വണ്ടൻപതാൽ അങ്കണവാടി

## മതം
മതസൗഹാർദ്ദത്തിനും രാഷ്ട്രീയ പ്രവർത്തനത്തിനും പേരുകേട്ടതാണ് വണ്ടൻപതാൽ ഗ്രാമം. വണ്ടൻപതാലിൽ സെൻ്റ് പോൾസ് ചർച്ച് എന്ന പേരിൽ ഒരു ദേവാലയവും കൂടാതെ ഒരു മുസ്ലീം പള്ളിയും ശ്രീനാരായണ ധർമ്മ പരിപാലന യോഗം (S.N.D.P) ക്ഷേത്രവും ഇവിടെ സ്ഥിതിചെയ്യുന്നു.

## ഗതാഗതം
ഗ്രാമത്തിലെ ഭൂരിഭാഗം നിവാസികളും പൊതുഗതാഗതത്തെയാണ് ആശ്രയിക്കുന്നത്. കോരുത്തോടിനെയും മുണ്ടക്കയത്തേയും ബന്ധിപ്പിക്കുന്ന സ്വകാര്യ ബസുകൾ വണ്ടൻപതാൽ വഴിയാണ് കടന്നുപോകുന്നത്.

## അവലംബം
ചാലപ്പള്ളി

പത്തനംതിട്ട ജില്ലയിലെ മല്ലപ്പള്ളി ബ്ലോക്ക് പഞ്ചായത്തിലെ കൊറ്റനാട് ഗ്രാമപഞ്ചായത്തിനു കീഴിലുള്ള ഒരു ചെറിയ ഗ്രാമമാണ് ചാലപ്പള്ളി. റാന്നി, മല്ലപ്പള്ളി പട്ടണങ്ങൾക്കിടയിലുള്ള ഒരു ഗ്രാമമാണിത്. ജില്ലാ ആസ്ഥാനമായ പത്തനംതിട്ടയ്ക്ക് 20 കിലോമീറ്റർ വടക്കോയി സ്ഥിതി ചെയ്യുന്നത ഇത് മല്ലപ്പള്ളിയിൽ നിന്ന് 10 കിലോമീറ്റർ ദൂരെയാണ്.  ഈ ഗ്രാമത്തിലെ ഭൂരിഭാഗം നിവാസികളും റബ്ബർ തോട്ടങ്ങളിലും കൃഷിയിലും ഉപജീവനം കണ്ടെത്തുന്നു.

പത്തനംതിട്ട ജില്ലയുടെയും കോട്ടയം ജില്ലയുടെയും അതിർത്തിയിലാണ് ഈ ഗ്രാമം. ആനിക്കാട് (10 കിലോമീറ്റർ), തോട്ടപ്പുഴശ്ശേരി (7 കിലോമീറ്റർ), റാന്നി (8 കിലോമീറ്റർ), മല്ലപ്പള്ളി (8 കിലോമീറ്റർ), ചെറുകോൽ (10 കിലോമീറ്റർ)   എന്നിവ ചാലപ്പള്ളിയുടെ ഗ്രാമത്തിന് അടുത്തുള്ള മറ്റ് ഗ്രാമങ്ങളാണ്.

## അവലംബം
മഞ്ഞളരുവി

കേരളത്തിലെ കോട്ടയം ജില്ലയിൽ കാഞ്ഞിരപ്പള്ളി ബ്ലോക്കിലുള്ള ഒരു കുഗ്രാമമാണ് **മഞ്ഞളരുവി**. റബ്ബർ തോട്ടങ്ങൾക്ക് പേരുകേട്ട ചെറുതും മനോഹരവുമായ ഈ കാർഷിക ഗ്രാമം പേരൂർത്തോട് ഗ്രാമത്തിന് സമീപത്തായി സ്ഥിതി ചെയ്യുന്നു. ജില്ലാ ആസ്ഥാനമായ കോട്ടയത്തിന് 47 കിലോമീറ്റർ കിഴക്കോട്ട് മാറി മമ്പാടി എസ്റ്റേറ്റിന് സമീപത്തായി സ്ഥിതി ചെയ്യുന്ന ഈ ഗ്രാമത്തിലേയ്ക്ക് എരുമേലിയിൽനിന്ന് ഏകദേശം 4.2 കിലോമീറ്റർ ദൂരമുണ്ട്. പാക്കാനം, പുലിക്കുന്ന്, അമരാവതി, 504 കോളനി, ഇരുമ്പൂന്നിക്കര, കണ്ണിമല, പേരൂർത്തോട്, വണ്ടൻപതാൽ, മുക്കൂട്ടുതറ എന്നിവ ഇതിനു സമീപത്തള്ള മറ്റ് ഗ്രാമങ്ങളാണ്.

കാഞ്ഞിരപ്പള്ളി രൂപതയുടെ കീഴിലുള്ള ഈ പ്രദേശത്തെ റബ്ബർ തോട്ടങ്ങൾക്ക് നടുവിലുള്ള റോസ മിസ്റ്റിക്ക (മിസ്റ്റിക്കൽ റോസ്) എന്നറിയപ്പെടുന്ന ഒരു ഭവനത്തിലെ രക്തക്കണ്ണീർ ചൊരിഞ്ഞതായി പറയപ്പെടുന്ന മേരിയുടെ പ്രതിമ സന്ദർക്കുവാനായി ധാരാളം ആളുകൾ ഇവിടെ എത്താറുണ്ട്.

## ഭൂമിശാസ്ത്രം
ഗ്രാമത്തിലൂടെ ഒഴുകുന്ന മഞ്ഞളരുവി തോടും സമീപത്തുള്ള ശബരിമല വനപ്രദേശവും ഈ ഗ്രാമത്തിന്റെ പ്രാധാന ആകർഷണങ്ങളാണ്. ഈ പ്രദേശത്തെ താമസക്കാരിൽ ഭൂരപക്ഷവും കർഷകരാണ്. റബ്ബർ, അടക്ക, മരച്ചീനി, കുരുമുളക് തുടങ്ങിയ നാണ്യ വിളകളാണ് ഇവിടുത്തെ പ്രാധാനയി കൃഷി ചെയ്യുന്നത്.

## അവലംബം
പാത്താമുട്ടം

കേരളത്തിലെ കോട്ടയം ജില്ലയിലെ ഒരു ഗ്രാമമാണ് **പാത്താമുട്ടം**. മലങ്കര ഓർത്തഡോക്സ് സഭയുടെ കൽക്കട്ട ഭദ്രാസനാധിപൻ സ്റ്റെഫാനോസ് മാർ തിയോഡോഷ്യസ് അവിടെയാണ് ജനിച്ചത്.

## സ്ഥാനം
കോട്ടയം ജില്ലാ ആസ്ഥാനത്തിന് 8 കിലോമീറ്റർ (5.0 മൈൽ) തെക്കുഭാഗത്തായും, പള്ളത്തു നിന്ന് 4 കിലോമീറ്റർ (2.5 മൈൽ) ദൂരത്തിലും ഇത് സ്ഥിതിചെയ്യുന്നു. കോട്ടയം, ചങ്ങനാശ്ശേരി, തിരുവല്ല, ആലപ്പുഴ എന്നിവയാണ് പാത്താമുട്ടത്തിന് ഏറ്റവും അടുത്തുള്ള നഗരങ്ങൾ. ചിങ്ങവനത്തിൽ നിന്ന് 5.5 കിലോമീറ്റർ (3.4 മൈൽ), ചങ്ങനാശേരിയിൽ നിന്ന് 5.5 കിലോമീറ്റർ (3.4 മൈൽ), മാന്നാറിൽ നിന്ന് 25.2 കിലോമീറ്റർ (15.7 മൈൽ) ദൂരങ്ങളിലാണ് ഇത് സ്ഥിതി ചെയ്യുന്നത്. കോട്ടയം റെയിൽവേ സ്റ്റേഷനിൽ നിന്ന് 16.6 കിലോമീറ്റർ (10.3 മൈൽ) ദൂരമുണ്ട് ഇവിടേയ്ക്ക്. കുമരകം, ആലപ്പുഴ, കുട്ടനാട്, മാരാരിക്കുളം തുടങ്ങിയ പ്രശസ്ത വിനോദസഞ്ചാര കേന്ദ്രങ്ങൾ പാത്താമുട്ടത്തിനടുത്താണ് സ്ഥിതി ചെയ്യുന്നത്.

## വിദ്യാഭ്യാസം
സെൻ്റ്‌ഗിറ്റ്‌സ് കോളേജ് ഓഫ് എഞ്ചിനീയറിംഗ് പാത്താമുട്ടത്താണ് സ്ഥിതിചെയ്യുന്നത്. 2002 ൽ ഒരു കൂട്ടം അധ്യാപകരാണ് കോളേജ് സ്ഥാപിച്ചത്. യുവമനസ്സുകൾക്ക് സാങ്കേതികവിദ്യയുടെ ലോകം തുറന്നുകൊടുക്കുക എന്നതായിരുന്നു സ്ഥാപനത്തിനായുള്ള അവരുടെ പ്രാഥമിക ശ്രദ്ധ.

## അവലംബം


വർഗ്ഗം:കോട്ടയം ജില്ലയിലെ ഗ്രാമങ്ങൾ